5 Kesilapan Menggunakan Air Fryer Yang Ramai Terlepas Pandang

Air fryer kini menjadi menjadi benda wajib yang harus dimiliki di setiap rumah. Air fryer ini menjadi popular di kalangan masyarakat kerana keupayaannya untuk menggoreng tanpa minyak.

Tambahan pula, air fryer ini bukan sahaja boleh menggoreng, malah ia juga boleh digunakan untuk memanaskan makanan dan memasak pelbagai jenis makanan yang lain. Tetapi, adakah anda menggunakan air fryer dengan cara yang betul? Berikut adalah beberapa kesilapan yang biasa anda lakukan semasa menggunakan air fryer. Stay tune guys!

Walaupun, misalnya arahan untuk air fryer menunjukkan bahawa anda boleh memasak dengan kapasiti 2.5 liter, anda tidak boleh memasaknya dalam portion yang besar. Hal ini kerana, cara air fryer berfungsi adalah memasak menggunakan udara panas. Oleh itu, ia memerlukan ruang yang cukup sehingga udara panas dapat memasak makanan secara sama rata. Apabila anda memasak dalam portion yang besar sekaligus, tekstur makanan boleh menjadi basah dan tidak rangup.

Seperti peralatan memasak yang lain, air fryer juga harus dibersihkan secara berkala. Terutamanya jika menggunakan air fryer dengan kerap. Cara untuk membersihkannya air fryer adalah anda perlu mengeluarkan bahagian air fryer yang boleh dikeluarkan Kemudian, membersihkannya sehingga bersih. Walaubagaimanpun, anda perlu baca arahan penggunaannya dahulu untuk memastikan bahagian yang selamat untuk dicuci.

Sementara itu, untuk main part air fryer yang tidak boleh dkeluarkan, anda mengelapnya dengan kain. Sisa makanan atau minyak di dalam fryer boleh mendatangkan asap semasa digunakan dan pada masa yang sama boleh mempengaruhi rasa makanan yang dimasak.

Bukan sahaja oven. air fryer juga perlu dipanaskan sebelum digunakan. Hal ini kerana jika tidak dipanaskan terlebih dahulu akan mengakibatkan makanan menjadi undercooked. Anda perlu tetapkan suhu air fryer mengikut arahan resepi, dan panaskannya sekitar 3-5 minit.

Walaupun anda tidak memerlukan minyak untuk menggunakan air fryer, anda tidak perlu takut untuk menggunakan sedikit menyalutkannya pada makanan tertentu yang dapat menjadikan makanan lebih rangup. Meletakkan sedikit minyak membantu untuk menghasilkan warna brownish pada makanan. Cukuplah hanya satu sudu minyak masak untuk disalutkan pada makanan sebelum dimasukkan dalam air fryer. Walaubagaimanapun, anda tidak perlu untuk menambahkan minyak pada makanan yang mengandungi banyak lemak.

Sekiranya anda memasak menggunakan air fryer, adalah lebih baik anda membalikkannya sehingga makanan dapat dimasak sama rata. Anda boleh melakukannya terutama untuk daging yang tidak mempunyai ketebalan yang sama. Anda juga boleh melakukannya semasa memasak sayur. Anda hanya perlu menggoncangkan air fryer dari semasa ke semasa supaya sayur-sayuran tersebut dimasak sama rata.


Selain Shahrukh Khan, 4 Artis Bollywood Ini Memiliki ‘Sport Teams’ Sendiri

Selain aktif dalam dunia perfileman, kebanyakkan bintang Bollywood telah lama merebut peluang memperluaskan perniagaan di India dan luar negara. Salah satunya dalam dunia Sukan, seperti liga kriket dan kabaddi adalah hotspot bagi aktiviti pelaburan selebriti. Berikut adalah beberapa sport teams yang dimilik oleh selebriti Bollywood. Stay tune guys!

Selama bertahun-tahun , Shah Rukh Khan telah melabur dalam pelbagai sektor perniagaan. Major sports venture SRK adalah pasukan kriket, IPL Kolkata Knight Riders. Apa yang menariknya, Kolkata Knight Riders bukanlah satu-satunya pasukan kriket yang dimilikinya.

Shah Rukh Khan juga merupakan pemilik bersama Cape Town Knight Riders (Afrika Selatan) dan Trinbago Knight Riders (Trinidad & Tobago). Beliau juga dilaporkan melabur dalam dua pasukan masing-masing pada tahun 2017 dan 2015.

Abhishek Bachchan adalah co-owner bersama dua pasukan dalam dua liga iaitu liga Pro Kabaddi (PKL) dan Liga Super India (ISL). Pasukannya untuk Liga Pro Kabaddi (PKL) adalah Jaipur Pink Panthers dan pasukan untuk Liga Super India (ISL) adalah Chennaiyin FC.

Jaipur Pink Panthers memenangi musim pertama PKL dan Chennaiyin FC mempunyai dua gelaran ISL untuk nama mereka. Dalam satu temubual GQ bersama Abhishek Bachchan, menjelaskan bahawa sambutan terhadap liga Kabaddi benar-benar mengejutkan mereka.

“Selain keinginan dan minat kami dengan Kabaddi, kami beruntung. Adakah kami telah mencapai apa yang hendak kami lakukan? Belum lagi. Ia akan memakan masa lebih lama, tetapi kami sudah semestinya berada di laluan itu. Kabaddi telah meluncur seperti roket, tetapi bola sepak tidak begitu banyak.” – Abhishek Bachchan

Kabaddi adalah sukan yang paling popular di India dan juga di negara sekitarnya ataupun Asia Selatan. Di Malaysia, salah satu sukan yang mirip dengan kabaddi ini adalah permainan tradisional galah panjang. Namun kabaddi adalah sukan yang lebih fizikal.

Cinta Ranbir Kapoor terhadap bola sepak dan ISL bukan lagi rahsia. Pelakon itu kerap menempah turf untuk bermain dengan rakannya. Beliau juga membeli saham liga bola sepak premium Mumbai- Mumbai City FC.

Dalam temu ramah beliau bersama GQ, menyatakan bahawa cita-citanya adalah menjadikannya sebagai kelab bola sepak terbaik di Asia.

Pada tahun 2017, mendiang Sushant Singh Rajput menjadi co-owner kepada Delhi Gladiators, iaitu sebuah pasukan tinju untuk Liga Super Tinju India (SBL). Dalam satu temu bualnya bersama GQ menyatakan bahawa beliau sudah dewasa dalam filem seperti Rocky dan merasakan bahawa tinju memerlukan banyak kebolehan.

“Walaupun anda down, anda perlu bersabar. Saya selalu terpesona dengan sukan ini.”- Sushant Singh Rajput

Pada tahun 2017, Bengal Warriors, francais Kabaddi yang berpusat di Kolkata yang dikuasakan oleh Future Group mengumumkan partnership bersama Akshay Kumar. Apa yang menariknya, ini bukanlah kali pertama. Akshay Kumar sebelum ini melabur dalam Khalsa Warriors.

“Saya selalu percaya bahawa sukan memainkan peranan penting dalam membentuk keperibadian dan kesihatan seseorang. Saya gembira dapat bekerjasama dengan Future Group untuk mempromosikan sukan tempatan seperti Kabaddi.” Akshay Kumar

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Intip Kisah 5 Artis Bollywood Yang Sanggup Tukar Agama Kerana Cinta

Kerana cinta, apa-apa pun sanggup dilakukan sehingga kan ada yang rela menukar agama untuk bersama orang tersayang. Salah satunya ialah selebriti Bollywood Sharmila Tagore, iatu ibu mertua Kareena Kapoor.

Anda boleh lihat lakonan Sharmila Tagore melalui filem hits Bollywood berjudul Mann yang memegang watak sebagai nenek kepada Aamir Khan.

Sharmila Tagore memulakan kariernya sebagai pelakon filem Bengali yang popular di Bollywood. Ketika berada di puncak kariernya, dia jatuh cinta dengan bapa Saif Ali Khan, Mansoor Ali Khan Pataudi yang beragama Islam.

Sharmila Tagore memeluk agama Islam dan mempunyai nama baru Begum Ayesha Sultana. Walaupun mendapat tentangan daripada keluarga mereka, mereka mampu mengatasinya dan terus berkahwin.

Selain Sharmila Tagore, 4 artis Bollywood ini telah menukar agama demi cinta seperti yang dilaporkan oleh Bollywoodshaadis.com.

Nargis Dutt, seorang pelakon legenda Bollywood yang tidak pernah membiarkan agama mempengaruhi pilihannya ketika dia jatuh cinta. Dia adalah seorang Muslim yang jatuh cinta dengan Sunil Dutt, seorang Hindu yang bergandingan bersama dalam filem, Mother India.

Ibu pelakon Sanjay Dutt itu tanpa rasa ragu untuk memeluk agama Hindu malah mempunyai nama Hindu, Nirmala Dutt. Ini tentu mengejutkan peminat kerana mereka hanya mengumumkan hubungan mereka setelah berkahwin.

Amrita Singh pada asalnya adalah seorang Sikh yang memeluk Islam kerana kekuatan cintanya terhadap Saif Ali Khan. Walaupun mendapat tentangan dari keluarga Saif, namun pasangan ini tetap berkahwin.

Malangnya, selepas 13 tahun berkahwin, mereka berdua bercerai dan mempunyai dua orang anak, iaitu Sara Ali Khan dan Ibrahim Ali Khan. Masih belum diketahui sama ada Amrita Singh kembali ke Sikh atau tidak.

Saif Ali Khan telah berkahwin semula dengan Kareena Kapoor dan mempunyai seorang anak lelaki Taimur Ali Khan.

Ayesha Takia berkahwin dengan teman lelakinya Farhan Azmi yang merupakan pemilik restoran. Mereka berkahwin dalam upacara Islam pada 1 Mac 2009. Banyak laporan media mendakwa bahawa Ayesha, yang dilahirkan dengan agama Hindu telah memeluk Islam untuk menikahi Farhan.

Dharmendra sudah berkahwin dengan Prakash Kaur ketika dia jatuh cinta dengan Hema Malini. Pelakon itu berada dalam dilema ketika isterinya menolak untuk menceraikannya.

Oleh itu Dharmendra memeluk Islam dan menukar namanya menjadi Dilawar Khan untuk menikahi Hema, menjadikannya isteri keduanya.

Itulah 5 artis Bollywood yang telah menukar agama kerana cinta.


“Tiada Niat Untuk Berdiam Diri”- Siti Nurhaliza Umum Hamil 4 Bulan

Teka-teki mengenai kehamilan Datuk Seri Siti Nurhaliza terjawab apabila penyanyi itu mengumumkan sudah berbadan dua, hari ini.

Siti Nurhaliza berkata, dia tidak berniat merahsiakan kehamilannya tetapi dia hanya menunggu masa sesuai untuk mengumumkan kepada umum.

A post shared by Siti Nurhaliza Tarudin (@ctdk)

“Tiada niat untuk berdiam diri selama beberapa bulan ini namun saya dan suami berfikir, apabila tiba waktu yang sesuai, kami tetap akan berkongsi berita ini dengan semua, terutamanya keluarga, saudara mara, sahabat handai, para peminat dan sesiapa sahaja yang mengenali kami.”- tulisnya muatnaik gambar terbaru di Instagram.

Beberapa bulan ini Siti Nurhaliza tidak pernah memberi apa kenyataan setelah diminta mengulas mengenai desas-desus kehamilannya. Namun pada hari ini, Siti Nurhaliza membuat pengumuman ini kepada media bersama suaminya Datuk Seri Khalid Mohamad Jiwa ketika pelancaran secara online kolabrasi Wonderlab dan Beausiti. Siti Nurhaliza berkata, dia kini berbadan dua dan kandungan sudah pun berusia empat bulan.

Walaubagaimanpun, Siti Nurhaliza meminta peminatnya mendoakan kesihatan yang baik kepada dirinya dan anak yang bakal dilahirkan.

“Saya memohon doa kalian supaya saya dan bayi di dalam kandungan diberikan kesihatan, dipermudahkan hari-hari saya ke depan ini sehinggalah saat melahirkan nanti.”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Janganlah Panggil Saya Pondan”- Nizam Rahman Dimaki Di Stesen TV

Pengamal media sosial terkenal, Nizam Rahman menerusi laman Instagram nya meluahkan rasa kesal selepas ditegur secara terbuka oleh dua orang individu di sebuah stesen televisyen di ibu negara.

Dalam video secara langsung yang dikongsi Nizam, ketika itu dia berpakaian seperti seorang wanita kerana baru sahaja selesai menjalani sesi penggambaran. Malah dia juga akan menukar pakaiannya sebaik tiba di stesen televisyen tersebut.

A post shared by Nizam Rahman / Ramona (@nizam_rahman)

Namun begitu, ketika dia bersama pembantu nya masuk ke premis berkenaan, pengamal media sosial ini telah didatangi oleh dua orang individu yang tidak dikenali yang menegur etika pakaiannya secara terbuka

“ Kau nak pakai macam ini masuk ke dalam?”

“Memang tak boleh lah tengok tulisan jawi itu. Fikirlah sikit awak itu lelaki, agak-agaklah” tegur individu berkenaan

Bagaimanapun, dedah Nizam dia berasa kecewa kerana individu tersebut telah menggelarkannya sebagai pondan dan dalam masa yang sama turut meninggikan suara.

“Lain kali janganlah panggil saya pondan. Assalamulaikum pun tak ada”

“Kurang ajarnya panggil pondan” luah Nizam dalam video tersebut

Rata-rata mereka yang menonton video tersebut turut terkejut kerana Nizam ditegur sedemkian rupa. Malah mereka turut menyatakan bahawa teguran tersebut sebenarnya boleh dibuat dengan cara yang lebih baik.

Difahamkan, kunjungan Nizam ke stesen televisyen tersebut adalah bagi mempromosikan produk terbaru keluarannya Serangup yang mana Nizam merupakan pengasas bersama jenama itu.

Sebagai info, Nizam dikenali ramai kerana sering kali melakukan video parodi dan lucu di laman Instagram nya selain turut terkenal dengan watak seorang perempuan, Ramona.


‘Dia Tunduk, Faham’- Hafiz Hamidun Jumpa Da’i Syed Malam Sebelum Ditahan

Penyanyi Hafiz Hamidun mendedahkan bahawa, Da’i Syed sempat bertemu dengannya pada malam sebelum dia ditahan. Menurut Hafiz, pertemuannya dengan Syed untuk berbincang dan memberi nasihat tentang permasalahan yang dilaluinya.

“Saya bersimpati dengan apa yang terjadi kepada Syed Iqmal. Malam sebelum dia ditahan, dia ada berjumpa dengan saya, minta nasihat dan pandangan”

“Apa yang saya boleh nasihat, saya nasihatlah. Dan saya juga berikan contact peguam yang kini mewakili dirinya.” – tulisnya di Instagram

Hafiz 36, turut memberitahu bahawa Syed memahami apa yang dinasihatkan dan berharap pendakwah muda itu belajar dari pengalaman ini.

“Saya dah bagitahu Syed, kena hadapi segala-galanya, secara mental dan fizikal. Dia tunduk dan faham.”

“Semoga Syed belajar dari pengalaman ini. Pada saya, yang salah tetap salah. Tapi sebagai kenalan, tetap ada simpati kepada dia”

Untuk info, Syed kini sedang menjalani tahanan reman yang sepatutnya tamat pada 1 Disember (hari ini), namun oleh kerana terdapat laporan baru diterima daripada mangsa, maka pihak polis akan memohon lanjutan reman bagi menyiasat laporan baru berkenaan.

BACA LAGI: Pernah Digelar ‘Talang Air’, Ini 5 Fakta Da’i Syed Yang Ramai Tak Tahu

Kontroversi tentang bekas peserta Aksi Asia 2018 ini mulai tular selepas seorang pengguna Twitter memuat naik kisah rakannya yang didakwa dirogol oleh seorang lelaki bergelar pendakwah.

Walau bagaimanapun, Syed menafikan hal tersebut sebelum satu laporan polis dibuat dan dia ditahan ketika hadir ke Balai Polis Shah Alam bagi memberi keterangan berkenaan kes itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Polis Dedahkan 3 Cara Mangsa Terpedaya Dengan Penyanyi Ini

Semalam, menerusi sebuah sidang media yang diadakan polis telah mengesahkan pihak mereka sudah menerima tujuh laporan terhadap seorang penyanyi yang juga penceramah bebas.

Ketika ini, suspek ditahan reman bagi membantu siasatan berhubung kes rogol.Dalam pada itu, Pengarah Jabatan Siasatan Jenayah Bukit Aman, Datuk Huzir Mohamed berkata semua mangsa berusia antara 22 hingga 26 tahun termasuk seorang guru dan kertas siasatan dibuka mengikut beberapa seksyen termasuklah dua siasatan mengikut Seksyen 376 Kanun Keseksaan kerana merogol.

“Satu kertas siasatan pula dibuka mengikut Seksyen 377C Kanun Keseksaan iaitu melakukan seks luar tabii dan selebihnya di bawah Seksyen 354 kanun sama iaitu mencabul.

“Semua mangsa berusia antara 22 hingga 26 tahun,” katanya pada sidang media di Bukit Aman semalam

Dalam pada itu, siasatan mendapati terdapat beberapa ‘cara’ yang digunakan oleh suspek untuk mempergunakan mangsa sebelum melakukan perbuatan terkutuk itu dan pihak polis telah menubuhkan satu pasukan khas bagi menyiasat kes melibatkannya.

Untuk rekod, suspek dikenali ramai setelah menyertai sebuah rancangan realiti keagamaan pada 2016 sebelum popular sebagai penyanyi dan pelakon.


Berdepan Hukuman Penjara, Salman Khan Minta Tangguh

Salman Khan masih dalam siasatan di atas kes memburu haiwan dilindungi, iaitu blackbuck. Kes ini berlaku pada tahun 1998 di mana dia dituduh menembak binatang itu bersama Saif Ali Khan, Sonali Bendre, Neelam dan Tabu.

Walaubagaimanapun, kes tersebut terpaksa ditangguhkan gara-gara pandemik Covid-19. Dipetik dari Zee News, peguam yang mewakili Salman Khan meminta mahkamah untuk memberi pengecualian untuk perbicaraan rayuan terhadap hukuman lima tahun dalam kes pemburuan blackbuck pada tahun 1998.

Peguam itu mengatakan bahawa pelakon itu harus diberikan pengecualian dalam perbicaraan memandangkan peningkatan kes koronavirus di Rajasthan dan bahagian lain di negara ini.

Seperti mana yang diketahui, Salman Khan dijatuhi hukuman penjara lima tahun oleh mahkamah pada 5 April 2018, tetapi dia menentang keputusan itu di Mahkamah Daerah dan meminta penangguhan. Kemudian, Salman diberi jaminan oleh mahkamah dan sekarang perbicaraan berikutnya adalah pada 16 Januari 2021.

Defendan lain dalam kes ini termasuk Saif Ali Khan, Sonali Bendre, Neelam dan Tabu yang telah dibebaskan oleh mahkamah. Namun, pembebasan mereka ditentang oleh kerajaan negeri di mahkamah tinggi. Untuk makluman, pada tahun 1998 Salman dituduh membunuh dua ekor blackbuck yang merupakan haiwan dilindungi.

Susulan dari kes tersebut, sebelum ini dalam sebuah wawancara, Salman berkongsi kisah mengenai persahabatan yang gagal. Seperti diketahui bahawa dia dan Saif Ali Khan dilaporkan memutuskan persahabatan yang disyaki kerana kes pemburuan tersebut. Salman mengakui bahawa memerlukan masa yang lebih untuk menemui teman baru.

“Saya memerlukan lebih masa untuk berkawan, jadi semua rakan yang saya ada berumur 20 hingga 30 tahun. Dan semua orang baru yang terus muncul, mereka berada di situ sahaja , tetapi mereka tidaklah sebegitu rapat seperti teman-teman saya sebelumnya, “- kata Salman Khan seperti dipetik oleh DNA.

Dalam satu wawancara berbeza, Saif Ali Khan mengesahkan hubungannya dengan Salman Khan memang tidak sama seperti dahulu. Tapi sampai sekarang, tidak diketahui alasan kedua mereka bergaduh.

“Seiring dengan waktu, ada beberapa perbezaan yang muncul, yang hanya dia dan saya yang tahu”- kata Saif Ali Khan yang dipetik dari International Business Times.


Trending! #StandWithDaiSyed Dipergunakan Oleh Peminat K-Pop?

Ketika ini nama penceramah bebas yang juga penyanyi Da’i Syed masih hangat diperkatakan di media sosial sejak minggu lalu ,apabila dia ditahan reman atas dakwaan merogol dan mencabul beberapa gadis.

Terbaru, sebuah hashtag #StandWithDaiSyed yang diwujudkan telah trending di laman Twitter sejak semalam bagi menyatakan sokongan mereka kepada Da’i Syed atau nama sebenarnya Syed Shah Iqmal Syed Mohammad Shaiful Syed Jamalullail, 25.

Bagaimanapun, hasil carian Murai.my mendapati rata-rata komen yang menggunakan hashtag tersebut kini dibanjiri dengan komen sebaliknya. Komen tersebut telah digunakan untuk mempromosikan beberapa selebriti popular Korea dan tidak kurang juga ada yang mengecam Da’i Syed.

Terdahulu, polis mengesahkan tujuh laporan diterima membabitkan dua kes di bawah Seksyen 376 Kanun Keseksaan (rogol), tiga kes bagi Seksyen 354 Kanun Keseksaan (cabul) dan satu kes di bawah Seksyen 377C Kanun Keseksaan (seks luar tabii). Bagaimanapun satu kes lagi diklasifikasikan sebagai tiada tindakan lanjut susulan tiada unsur gangguan seksual direkodkan dan Da’i Syed menafikan segala tuduhan tersebut dan menyerahkan segalanya kepada mahkamah untuk mengadili kes tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pelakon The Umbrella Academy Umum Tukar Jantina Kepada Lelaki

Buat peminat setia siri Netflix terkenal, The Umbrella Academy pasti mengenali pelakon Elliot Page yang memegang watak sebagai Vanya Hargreeves.

Dalam siri itu, watak Vanya bukan sahaja dikhabarkan antara yang mempunyai kelebihan ‘paling kuat’, malah turut mencetuskan kontroversi apabila dia sebenarnya merupakan seorang lesbian. Terbaharu, seperti terdorong dengan watak tersebut, Page mengumumkan bahawa dia kini bergelar seoraang transgender selepas membuat keputusan untuk menukar jantina nya menjadi seorang lelaki.

Pengumuman itu dibuat oleh Page secara rasmi menerusi sebuah kenyataan di laman Twitter. Berterima kasih kepada mereka yang menyatakan sokongan kepadanya untuk menjadi seorang lelaki, dia turut meluahkan rasa gembira kerana akhirnya dapat menjadi dirinya sendiri.

Dalam pada itu, meskipun terdapat perbalahan dikalangan peminat mengenai kemungkinan dia tidak akan terbabit dalam siri The Umbrella Academy akan datang, pihak Netflix telah mengumumkan sebaliknya sekaligus mengesahkan pembabitannya.


Khabar Terkini Manisha Koirala, Kekal Cantik Di Usia 50 Tahun

Masih ingat lagi dengan filem Dil Se 1998 ataupun anda lebih gemar filem Mann? Kedua-dua filem ini dibintangi oleh Manisha Koirala sebagai heroin. Untuk filem Dil Se dia bergandingan Raja Bollywood, Shahrukh Khan dan Mann pula bersama Aamir Khan.

Manisha Koirala adalah aktres berasal dari Nepal yang telah membintangi banyak filem Bollywood mega. Manisha, yang dilahirkan pada 16 Ogos 1970, pernah menjadi pelakon dengan bayaran tertinggi pada tahun 90-an. Kini Manisha sudah memasuki usia 50 tahun, dan terlalu banyak kenangan pahit dan manis yang dilaluinya dalam kehidupannya.

Nak tahu khabar terbaru dari Manisha Koirala. Berikut perkongsian Murai MY dari pelbagai sumber mengenai wanita cantik ini.

Manisha pernah menghidapi kanser rahim pada tahun 2012 dan menjalani rawatan di New York, Amerika Syarikat. Kini Manisha Koirala aktif dalam aktiviti sosial.

Jika dilihat pada media sosialnya, Manisha sering diundang untuk menjadi penceramah sebagai bekas pesakit kanser.

Kehidupannya berubah banyak selepas dia sembuh dari barah. Dia nampaknya memberi perhatian dan fokus lebih tinggi kepada amalan gaya hidup sihat. Salah satunya adalah dengan bersenam.

Kini Manisha juga menjadi  seorang aktivis. Dia secara aktif bekerjasama dengan United Fund for Population Activities (UNFPA) dan kerajaan tempatan untuk membantu wanita yang menjadi mangsa gempa bumi di Nepal.

Kembali ke dunia hiburan pada tahun 2017, Manisha telah mengendalikan beberapa rancangan TV. Dia juga kembali berlakon filem.

Manisha juga menulis sebuah buku mengenai kisah hidupnya yang berjudul HEALED.

Dia juga menghabiskan waktunya untuk menjelajahi keindahan semula jadi di tanah airnya, Nepal.

Dalam sebuah wawancara, Manisha pernah berkata  pertarungannya untuk mengalahkan kanser menjadikan dia kini lebih menghargai kehidupan. Ini buatkan dia lebih “berani” untuk menjadi manusia biasa yang melakukan pelbagai kelemahan atau kesilapan dan mengakuinya kepada umum.

“Pertama, apabila kamu didiagnos menghidap kanser, kamu perlu berdepan dengan sisi lain dalam hidup.

“Daripada apa saya lihat, kita memang tak boleh menipu. Saya juga tak boleh mengada-adakan cerita.

“Hakikatnya, berdepan dengan maut adalah sesuatu yang benar dalam hidup,” katanya seperti dipetik Times of India.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Menarik! WhatsApp Kini Boleh Tukar Wallpaper Yang Berbeza di Setiap Chat

Boleh dikatakan setiap orang memiliki aplikasi WhatsApp dalam telefon pintar mereka. WhatsApp kini dikatakan telah hadir dengan ciri yang terbaru. Adakah anda tertanya-tanya apakah ciri baru yang WhatsApp perkenalkan pada kali ini? Scroll sampai habis okay!

Pengguna WhatsApp boleh menukar wallpaper atau background image. Namun kebiasannya, pengguna hanya boleh memilih satu imej untuk muncul di dalam semua chat rooms.

Menurut The Verge, ciri baru ini yang membenarkan pengguna untuk memilih wallpaper yang berbeza dalam setiap chat room, untuk personal chat mahupun group chat. Bukan itu sahaja, ciri terbaharu ini dapat membantu pengguna daripada tersalah menghantar mesej kepada orang lain kerana menggunakan wallpaper yang sama.

Pengguna juga boleh edit warna dan create image sebelum wallpaper tersebut digunakan. Dalam ciri terbaru ini juga, WhatsApp juga memperkenalkan wallpaper baru dengan options warna yang cerah, gelap, custom wallpaper options, dan variasi warna solid.

Selain daripada itu, pengguna juga boleh membezakan wallpaper untuk tema gelap dan cerah. Ciri baru ini juga dapat sync the system pada telefon pintar supaya apabila pengguna mengaktifkan mod gelap, wallpaper juga akan bertukar kepada mod gelap.

Sekiranya pengguna ingin menggunakan wallpaper yang lama, anda boleh memilih gambar sebelumnya dari kolum Wallpaper Archive.

Selain itu, untuk memuatnaik wallpaper yang berbeza pada setiap WhatsApp chat room, pengguna hanya perlu pergi ke Settings> Chats > Display> Wallpaper atau pilih rakan, klik pada butang Menu di bahagian kanan > Wallpaper.


Ada Dakwaan Da’i Syed Guna Ilmu Pengasih? Ini Jawapan Ketua Polis

Kes penahanan pendakwah selebriti menjadi buah mulut masyarakat di Malaysia. Walaupun banyak pihak menyembunyikan identitinya, namun rata-rata sudah mengetahui iaitu Da’i Syed atau nama sebenarnya Syed Iqmal.

Terbaru, pihak polis menerima kira-kira lima lagi laporan dibuat mangsa jenayah seksual mengaitkan penyanyi dan pelakon ini.

Ada fakta terbaru yang terungkap terkait dengan kes penahanan Syed.  Dipetik dari BH ONline, kebanyakkan mangsa terpedaya kerana tertarik dengan perwatakkannya yang menjurus kepada keagamaan.

Ketua Polis Selangor, Datuk Noor Azam Jamaludin memberitahu pihaknya tidak menolak kemungkinan mangsa mudah tertarik dengan cara pendakwah itu meyakinkan mereka.

“Kebanyakan mangsa masih muda, usia sekitar 21 hingga 25 tahun, mungkin tertarik dengan pendakwah itu kerana cara dia mendekati mangsa dalam usia sebegini.

“Apabila dia menggambarkan diri dia sebagai pendakwah yang boleh menenang dan meyakinkan mangsa terutama bercakap lebih menjurus kepada keagamaan, ini menjadi tarikan kepada mangsa.

“Tarikan dari segi rupa paras itu bergantung pada yang melihat, ada nampak dia tampan, ada sebaliknya tetapi cara dia bercakap yang dapat menarik mangsa,” katanya kepada BH Online.

Dalam laporan yang sama di BH Online, Noor Azam ditanya sama ada pendakwah ini menggunakan ilmu pengasih untuk memperdayakan mangsa, ini jawapan beliau;

“Ilmu pengasih saya tidak tahu, tapi kadang-kala lelaki warga asing kulit hitam pun boleh dapat gadis yang muda cantik juga. Ini bermakna cara bercakap, mendengar masalah, itu yang menjadi kelemahan wanita apabila mendapat nasihat dan tunjuk ajar.

“Itu adalah satu faktor yang penyebab mereka terjerat dengan pendakwah terbabit,” katanya.

Beliau berkata, semua laporan dibuat mangsa akan disiasat dan dikumpulkan daripada pelbagai sudut, termasuk bagaimana perkenalan mereka serta medium digunakan.

A post shared by SYED IQMAL 🌍 (@daisyed_)

Syed kini masih ditahan reman untuk membantu siasatan. Kontroversi tentang bekas peserta Aksi Asia 2018 ini mulai tular selepas seorang pengguna Twitter memuat naik kisah rakannya yang didakwa dirogol oleh seorang lelaki bergelar pendakwah.

Walau bagaimanapun, Syed menafikan hal tersebut dan melantik peguam untuk mewakili dirinya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Peminat Simpati, Gelarkan Da’i Syed Sebagai Zayn Malik Malaysia

Sejak awal minggu lalu, nama penceramah bebas yang juga pelakon dan penyanyi, Da’i Syed menjadi trending di media sosial berikutan penahanannya atas dakwaan merogol dan mencabul beberapa orang gadis.

Biarpun begitu, terdapat segelintir peminat Da’i Syed atau nama sebenarnya Syed Shah Iqmal Syed Mohammad Shaiful Syed Jamalullail, 25 yang berasa simpati dengan penyanyi itu dan tidak menolak dia berkemungkinan telah disihir untuk tujuan tertentu. Malah, semalam Murai.my turut melaporkan #StandWithDaiSyed trending di laman Twitter bagi menyatakan sokongan mereka pada Da’i Syed namun telah dipergunakan oleh peminat K-Pop untuk mempromosikan selebriti Korea kesayangan mereka.

Terbaru, nama penyanyi itu sekali lagi trending bersama-sama dengan penyanyi Hollywood terkenal, Zayn Malik apabila peminat mendakwa wajah Da’i Syed mempunyai iras pelantun Pillowtalk itu. Bagaimanapun, rata-rata pengguna laman itu mengecam tindakan mereka yang membuat perbandingan tersebut kerana beranggapan langsung tidak mempunyai persamaan diantara kedua-dua penyanyi itu.

Dalam perkembangan terkini,Ketua Polis Selangor, Datuk Noor Azam Jamaludin berkata, pihaknya juga percaya kemungkinan ada pertambahan laporan polis berhubung kes terbabit.

“Siasatan masih berjalan, setakat ini dua daerah terima laporan polis berhubung tindak laku pendakwah terbabit. Polis akan menjalankan siasatan mengikut peruntukan undang-undang.

“Jumlah laporan terkini kira-kira empat hingga lima, jadi kita menyeru pada mangsa-mangsa agar tampil ke hadapan sekiranya mereka mangsa kepada pendakwah ini,” katanya.

Beliau berkata, semua laporan yang dibuat mangsa akan disiasat dan dikumpulkan dari pelbagai sudut, termasuk bagaimana perkenalan mereka juga medium apa yang digunakan.

“Kalau siasatan lengkap, kita akan ambil tindakan. Kita akan kemukakan kepada Timbalan Pendakwa Raya dengan fakta-fakta dan bukti, sama ada boleh dakwa atau tidak, keputusan itu terpulang kepada pihak pendakwaan,” katanya seperti yang dipetik dari BERITA HARIAN.

Ketika ditanya mengapa kebanyakan mangsa mengambil masa lama untuk membuat laporan polis katanya, berkemungkinan mangsa malu kerana ia membabitkan maruah diri.


BLACKPINK Adakan Konsert Virtual Di YouTube 27 Disember Ini!

Peminat kumpulan penyanyi wanita Korea popular, BLACKPINK menyatakan perasaan teruja mereka menantikan penghujung tahun ini apabila kumpulan kesayangan mereka itu mengumumkan sebuah konsert bakal diadakan tidak lama lagi.

Berita gembira itu disahkan sendiri oleh pihak pengurusan mereka, YG Entertainment yang mengumumkan BLACKPINK akan adakan konsert virtual pertama mereka yang diberi judul “YG Palm Stage – 2020 BLACKPINK: The Show”. YG Entertainment bakal bekerjasama dengaan YouTube Music untuk konsert tersebut yang dijadualkan pada 27 Disember ini pada jam 2 petang mengikut waktu tempatan.

Mengikut rekod konsert secara atas talian pertama yang dibuat oleh BLACKPINK, acara yang seterusnya nya juga akan mengikuti jenama ‘Palm Stage’ yang mendapat idea selepas konsert itu boleh ditonton ‘atas tapak tangan’ penonton. Sebelum konsert itu juga, BLACKPINK akan menemui peminat mereka secara langsung menerusi “BLACKPINK – ‘The Show’ Announcement Live” yang akan ditayangkan menerusi platform yang sama pada 4 Disember 2020.


Kisah Bantuan Ebit Lew Kini Boleh Ditonton Bermula 7 Disember Ini

Sebelum ini, orang ramai hanya mengetahui kisah pendakwah bebas yang dihormati, Ustaz Ebit Lew yang terkenal dengan sikap dermawan nya menerusi meda sosial.

Kini, sebuah program realiti berkonsepkan majalah, Jejak Ebit Lew yang memaparkan aktiviti amal kebajikan dan kisah di sebalik tabir perjalanannya yang turut berkongsi rasa dan cerita dalam menyantuni masyarakat yang memerlukan bantuan dengan penuh kasih sayang tanpa mengira latar belakang, bangsa dan agama bakal ditayangkan. Program ini juga bakal memberi satu perspeksif baharu kepada para penonton untuk menilai musibah yang berlaku dari sudut pandang yang berbeza tanpa sebarang prejudis.

Sebagai info, penerbitan program Jejak Ebit Lew ini juga merupakan kesinambungan daripada program ‘Door To Door Ebit Lew’ di saluran Astro Oasis. Namun pada kali ini, fokus program diperluaskan lagi kepada misi bantuan dan kemanusiaan dan tidak sekadar ke arah misi dakwah sahaja. Pendekatan tersebut adalah bersesuaian dengan situasi masyarakat yang kini sedang berdepan dengan 1001 ujian akibat pandemik Covid-19.

Uniknya lagi, program ini juga bersifat ‘jujur’ kerana tidak terikat dengan sebarang skrip mahukan babak-babak komersial yang perlu disempurnakan. Ini adalah kerana kebanyakan misi bantuan yang perlu disampaikan selalunya bersifat spontan atau ad hoc. Selain itu, terdapat juga di antara kes-kes yang diterima daripada permohonan secara bersurat serta menerusi emel yang turut disertakan dengan paparan aktif sahih di media sosial.

Rangkaian program Jejak Ebit Lew akan mula bersiaran secara eksklusif menerusi saluran Astro Prima (125) dan Astro Prima HD (105) serta turut boleh distrim menerusi aplikasi Astro Go. Klip sedutan dan kompilasi paparan isi hati Ebit Lew dapat ditonton melalui kapsul ‘Jejak Xtra Ebit Lew’ pada setiap hari Isnin, jam 6.55pm bermula 7 Disember 2020. Manakala program Jejak Ebit Lew pula akan bersiaran sepanjang 61 buah episod pada setiap hari Isnin, jam 9.00 malam juga bermula pada tarikh yang sama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Keluarga Baha Don Kini Kembali Bagi Musim Kedua

Selepas mendapat sambutan yang cukup menggalakan dari penonton, drama bersiri komedia mafia pertama di Malaysia, Keluarga Baha Don kini kembali untuk musim kedua yang menjanjikan lebih banyak babak yang menarik.

Masih mengekalkan barisan-barisan pelakon utama nya seperti Remy Ishak,Othman Hafsham, Jihan Muse, Mark Adam, Khir Rahman, Susan Lankester, Sharifah Aleysha dan Melissa Campbell, bagi musim kali ini juga bakal memperlihatkan penampilan istimewa dari Tony Eusoff, Amy Mastura, Azman Hassan, Marsha Milan dan ramai lagi.

Terdahulu, drama ini mendapat pujian ramai kerana memaparkan jalan cerita yang ‘segar’ dan turut melakar kejutan apabila memenangi dua anugerah di Asian Academy Creative Awards (AACA) 2019 yang berlangsung di Victoria Theatre, Singapura.

Karya sepuluh episod arahan Syed Fariz Syed Khairuddin itu memenangi dua anugerah iaitu program komedi terbaik dan persembahan komedi terbaik melalui lakonan Jihan Muse.

Mengenai musim kedua Keluarga Baha Don, Jo (Remy Ishak) mendapati bahawa bapanya, Baha Don (Othman Hafsham) berkemungkinan masih hidup. Dalam musim terdahulu, Jo terpaksa pulang ke Malaysia akibat kematian bapanya dan turut mewarisi kekayaan dan perniagaan keluarga biarpun abangnya, Mat Don (Khir Rahman) masih hidup.


Lucu! Lisa BLACKPINK Kongsi Kisah Pasal ‘Seluar Dalam’ Dari Rose

Terdapat pelbagai jenis pakaian yang boleh diberikan kepada rakan sebagai hadiah. Termasuk seluar dalam seperti yang diberikan oleh Rose Blackpink kepada Lisa Blackpink.

Kisah ini diceritakan oleh Lisa Blackpink dalam sesi wawancara dengan Penshoppe TV, baru-baru ini. Hadiah dari Rose ini sebenarnya adalah yang terbaik yang pernah Lisa dapat, nak tahu Sebab apa?

Lisa melakukan sesi wawancara dengan Penshoppe TV, pada kesempatan ini dia menjawab beberapa soalan yang telah dikumpulkan. Lisa ditanya mengenai kenangan yang tidak dapat dilupakan ketika dia menjadi pelatih.

Seperti mana yang diketahui, Lisa pernah menjalani tempoh menjadi pelatih di YG Entertainment selama lima tahun. Jadi  terdapat banyak kenangan yang tidak dapat dilupakan baginya.

“Ketika kami bercuti sama seperti hari minggu. Jadi, Rose dan saya suka shopping bersama di Myeong-dong. Ya, itu adalah memori yang terbaik ketika saya menjadi pelatih, ”kata Lisa Blackpink di Penshoppe TV.

Selain pergi membeli-belah, Lisa juga mempunyai waktu bersendirian di Myeong-dong selama beberapa jam kerana Rose harus pergi melakukan urusan sendiri. Setelah Rose kembali, mereka berdua melakukan aktiviti lain bersama, misalnya menonton filem.

Nampaknya, kenangan bersama Rose bukan hanya setakat itu sahaja. Ketika ditanya mengenai hadiah terbaik yang pernah dia terima, Lisa mengatakan bahawa itu adalah soalan yang sukar.

“Ada hadiah dari Rose. Itu semasa pelatih, dia memberi saya seluar dalam,”- kata Lisa.

Pada masa itu, Lisa tidak dapat menahan ketawa. Setelah ditanya oleh hos, rupanya Rose memberi hadiah itu sempena Krismas. Ternyata Rose mempunyai alasan tersendiri.

“Menurut Rose, hadiah itu kelihatan comel dan seksi dan sangat lucu untuk diberikan sebagai hadiah. Saya fikir ia adalah hadiah yang terbaik, kerana ia comel tetapi pelik,” jawabnya.

Persahabatan Lisa dan Rose ketika menjadi pelatih berterusan hingga ke hari ini. Dalam filem dokumentari Light Up The Sky, keduanya mengakui bahawa mereka sering bertengkar pada awal hubungan mereka tetapi akhirnya menjadi lebih rapat antara satu sama lain.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Bintang K-Pop Mempunyai ‘Guy Friends’ Walaupun Sudah Ada Teman Lelaki

Sentiasa menjadi persoalan dalam fikiran, adakah lelaki dan perempuan boleh menjadi rakan baik? Namun, 6 bintang K-Pop ini dapat membuktikannya! Perkongsian dari Koreaboo, Berikut adalah 6 bintang K-Pop yang telah bercinta tetapi masih cool dengan rakan lelaki mereka. Stay tune guys!

Aktress Lee Sung Bin ini menjadi berita utama ketika diumumkan bahawa beliau sedang bercinta dengan aktor Lee Kwang Soo. Mereka mula bercinta setelah bertemu dalam rancangan Running Man. Kedua-dua pelakon ini telah bercinta sejak 2 tahun yang lalu, dan sentiasa mengujakan semua peminat mereka.

Lee Sung Bin terkenal dengan personallitinya yang chill, menjadikannya mudah untuk bergaul dengan sesiapa sahaja. Hal ini membuatkan beliau mempunyai ramai rakan lelaki. Baru-baru ini, beliau mengambil gambar selfie dengan rakan Team Bulldog: Off Duty Investigation iaitu Ji Seung Hyun yang menunjukkan persahabatan mereka yang rapat.

HyunA atau nama sebenarnya adalah Kim Hyun-ah telah bercinta dengan bekas ahli kumpulan Pentagon iaitu E’ Dawn sejak Mei 2016 sehingga sekarang. Berita hubungan mereka pada dulunya menimbulkan sedikit kekecohan dalam dunia K-Pop, kini semua orang telah mengagumi akan pasangan ini disebabkan sikap mereka sebagai pasangan kekasih.

Namun semasa promosi Triple H, HyunA dan ahli kumpulan Pentagon iaitu Hui menjalin persahabatan yang erat kerana sering bergambar bersama. HyunA benar-benar mempromosikannya bersama teman lelaki dan rakan rapat lelaki dalam satu kumpulan.

Aktres Park Shin Hye telah bercinta dengan aktor Choi Tae Joon sejak tahun 2018 dan hubungan mereka masih kuat sehingga sekarang. Semasa aktor tersebut sedang berkhidmat dalam ketenteraan, pasangan pelakon itu dipandang tinggi oleh netizen.

Park Shin Hye terkenal dalam dunia hiburan kerana mempunyai ramai kawan, termasuklah kawan lelaki. Walaupun beliau mempunyai ramai kawan lelaki, persahabatan lelaki yang paling terkenal adalah dengan ahli kumpulan F.T Island iaitu Lee Hong Ki. Mereka bertemu pada tahun 2009 semasa penggambaran drama mereka, You’re Beautiful dan sejak itu persahabatan mereka tidak dapat dipisahkan.

Hubungan penyanyi ini sudah diketahui di seluruh dunia K-Pop kerana ahli kumpulan Girls’Generation ini sudah bercinta sejak 8 tahun yang lalu. Ramai peminat menyukai komitmen yang dimiliki oleh penyanyi ini untuk kekasihnya yang merupakan seorang aktor dalam sebuah drama yang berjudul Hospital Playlist iaitu Jung Kyung Ho.

Seperti yang diketahui global, persahabatannya dengan lelaki tidak mempunyai banyak perbezaan. Foto beliau bersama seorang penyanyi dan penulis lagu Perancis iaitu Vianney, telah menarik minat banyak orang. Walaubagaimanapun, telah dinyatakan bahawa penyanyi Perancis itu sentiasa memandang tinggi terhadap ahli Girls’Generation itu, yang menjadikan persahabatan mereka kelihatan sangat erat.

Ahli kumpulan Girl’s Day ini mendedahkan bahawa beliau telah bercinta dengan aktor bagi drama bersiri Reply 1988 iaitu Ryu Joon Yeol sejak Ogos 2017. terdapat pelbagai khabar angin menyatakan bahawa mereka sudah putus, tetapi hubungan mereka masih kuat sehingga sekarang. Beliau membuktikan bahawa hanya kerana beliau berada dalam hubungan yang bahagia tidak bermaksud beliau tidak mengekalkan persahabatan dengan lelaki.

Hyeri menjadi panel untuk sebuah program Amazing Saturday selama tiga tahun tetapi baru-baru ini beliau terpaksa meninggalkan posisi itu untuk memberi tumpuan dalam lakonannya. Semasa episod terakhirnya, ramai orang menyedari bahawa Hyeri yang kelihatan sedih dilihat memeluk ahli kumpulan SHINee iaitu Key. Netizen sempat memberi komen bahawa Hyeri sangat chill untuk mempunyai skinship dengan seseorang yang bukan teman lelakinya.


Ditangkap Polis! Lihat Aksi-aksi Tak Senonoh Salma Al Shimi Di Piramid, Mesir

Salma Al Shimi ditangkap pihak polis di Mesir selepas  melakukan sesi fotografi berpenampilan seksi di Piramid Djoser, Mesir. Model berusia 26 tahun mencetuskan kontroversi kerana mengenakan pakaian menjolok mata secara terbuka di tapak bersejarah.

Dia mengenakan pakaian menjolok mata berwarna putih yang memperlihatkan bahu dan belahan dadanya. Sebelum penangkapan, ada sumber mengatakan Salma memasuki tapak bersejarah dengan mengenakan abaya (jubah).

Namun, setelah sampai di lokasi penggambaran dia menukar pakaiannya. Salma bersama 6 orang pekerja yang lain dan sesi fotografi berlangsung selama 15 minit. Alasan Salma ditangkap kerana perilaku yang tidak sopan dan melanggar peraturan di tempat tersebut.

Piramid adalah tapak Warisan Dunia Unesco yang merupakan tanah perkuburan yang aktif selama lebih dari 3000 tahun dan oleh itu terdapat peraturan ketat yang melarang fotografi yang dianggap sebagai perbuatan tidak senonoh atau tidak sopan.

Salma memuatnaik hasil fotografi itu dan video saat penggambaran di laman Instagram. Namun, tindakan tersebut dianggap sebagai provokatif. Salma membantah semua tuduhan yang dibuat terhadapnya dengan alasan aksinya bertujuan untuk mempromosikan pelancongan dan tidak menyinggung budaya Mesir. Dia juga mengaku tidak tahu soal larangan melakukan fotografi di tempat tersebut.

A post shared by Salma Elshimy (@salma.elshimy.officiall)

Salma adalah seorang influencer yang mempunyai pengikut sekitar 90 ribu. Namun semenjak fotonya viral, akaun Instagram @salma.elshimy.official kini mempunyai 126 ribu pengikut.

Dari pelbagai foto yang dimuatnaik, dia juga beberapa kali memperlihatkan bahagian tubuhnya dan mengenakan pakaian terbuka di bahagian dada.

Macam-macam reaksi muncul di ruangan komen Instagram Salma atas perilaku tidak sopannya. Hingga saat ini, Salma Al Shimi belum membuat apa-apa kenyataan soal penangkapan akibat berpose tak senonoh di Piramid Djoser, Mesir.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rancangan ‘Ballz Talk’ Bakal Dedah Rahsia Peribadi Artis Tanah Air

Sebuah program baharu berkonsepkan bual bicara berjudul ‘Ballz Talk’ bakal ditayangkan secara eksklusif menerusi platform perkongsian video global terkemuka, YouTube sekaligus mencetuskan fenomena nya tersendiri .

Produksi D’Alphalegacy memperkenalkan pasangan pengacara Elly Arifin dan Iman Zulkarnain serta bakal menampilkan empat selebriti tanah air sebagai tetamu undangan iaitu Zizan Razak, Iqram Dinzly, Farah Ahmad serta Armada Ammar atau lebih dikenali sebagai Ammar Titan.

Program ini juga turut mendapat sentuhan kreatif sutradara Opie Zami yang merupakan pengarah untuk musim ini. Lebih istimewa, sesi temubual eksklusif yang bersifat up close & personal menerusi program ‘Ballz Talk’ ini juga akan mengetengahkan pelbagai perkongsian penuh emosi dan pengalaman peribadi yang mungkin tidak pernah dikongsikan kepada masyarakat umum sebelum ini.

Rakaman program ‘Ballz Talk’ akan berdurasi selama 20 minit menerusi paparan empat buah episod dan boleh mula distrim secara eksklusif di saluran YouTube ‘D’Alphalegacy’ pada setiap hari Jumaat, jam 8.30 malam mulai malam ini, 4 Disember 2020.

“Dalam usaha meluaskan lagi testimoni D’Alphalegacy sebagai ‘content creator’ di landskap media baharu dan digital, kami dengan berbesar hati membawakan perkongsian ‘up close & personal’ selebriti-selebriti tanah air menerusi program eksklusif ‘Ballz Talk”

“Sejujurnya, menghasilkan karya digital bukanlah perkara mudah seperti yang disangka kerana ia menuntut kemahiran naratif penceritaan yang kreatif agar kandungan tersebut mempunyai jalan cerita yang boleh diterima secara global oleh peminat seni hiburan” kata Diyana Ismail, Ketua Pegawai Eksekutif D’ Alphalegacy (M) Sdn. Bhd menerusi kenyataan media

Dikhabarkan antara yang mencuri perhatian adalah sewaktu rakaman episod yang menampilkan pelakon kontroversi Iqram Dinzly selaku tetamu undangan yang turut membawa kek hasil air tangan sendiri sebagai buah tangan untuk dikongsikan dengan semua tenaga kerja yang terlibat.

Rakaman episod tersebut juga turut mencetuskan emosi kepada semua apabila Iqram tidak dapat menahan sebak sehingga mengalirkan air mata kerana terkesan dengan soalan-soalan yang diajukan oleh hos berhubung perjalanan kisah hidupnya serta kecaman netizen dan masyarakat sekeliling.


7 ‘Life Hack’ Yang Boleh Dilakukan Bagi Penggemar Aktiviti Berkhemah!

Sejak kebelakangan ini, makin ramai yang suka pergi ke berkhemah. Seperti menjadi satu trend baru untuk keluar beriadah menikmati keindahan alam di dalam hutan sambil bersantai bersama rakan-rakan.

Bagi anda yang suka dengan aktiviti ini, berikut adalah 7 idea kreatif yang boleh dilakukan menurut Spaceships and Laser Beams.

Kalau nak layan lagu semasa berkhemah, boleh guna tips ini untuk menguatkan bunyi. Letakkan talifon bimbit anda di dalam cawan yang kosong dan biarkan lagu kegemaran anda dimainkan. Cawan yang kosong ini berfungsi sebagai speaker anda.

Sekiranya anda terlupa bawa bahan penghidup api, gunakan keropok jagung seperti Doritos untuk memulakan nyalaan. Letakkan beberapa keping keropok jagung dan bakar bersama kayu api, pasti ini dapat memudahkan lagi proses pembakaran kayu.

Menurut Spaceships and Laser Beams, sekiranya anda berdarah manis dan nyamuk amat tertarik dengan anda, campakkan sejambak ikatan daun sej ke dalam unggun api. Asap yang dihasilkan akan mencegah nyamuk daripada datang ke kawasan itu.

Bukan saja dapat menjimatkan penggunaan bateri dan elektrik, lampu berkuasa solar ini lebih mudah dan ringan untuk dibawa ke mana-mana. Tidak perlu membazir membeli bateri yang kadangkala merisaukan kita akan tempoh bertahan sesuatu bateri.

Kadangkala tanpa sedar, bagun saja pagi, pasti akan ada serangga kecil yang masuk ke dalam kasut. Jadi untuk megelakkanya, anda boleh sumbat dengan kain atau baju untuk mengelakkan serangga atau haiwan kecil daripada masuk ke dalam kasut.

Menurut Spaceships and Laser Beams, petua ini amat mudah dan efektif. Bungkus arang bersama-sama sarang telur, kemudian sekiranya hendak menyalakan api, masukkan sekali sarang telur untuk membakar.

Telur amat senang pecah jika cara dibungkus tidak betul. Anda boleh isi telur dalam bekas atau botol dan dikocak bersama bahan perasa siap-siap. Sampai sahaja masa untuk masak, anda cuma perlu tuangkan di dalam kuali sahaja.

Jadi diharapkan petua di atas dapat membantu dan memudahkan dalam meneruskan hobi berkhemah anda. Selamat mencuba!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Biar Betul! Jom Lihat 5 Jenis Tandas Yang Termahal Di Dunia

Kita tidak pernah terfikir untuk membelanjakan jumlah yang banyak untuk sesebuah tandas. Menurut Money Inc, berikut adalah 5 jenis tandas yang dikategorikan tandas paling mahal di dunia.

Dengan harga $19 juta, tandas ini adalah tandas termahal yang pernah dibuat dalam sejarah tandas.

Ia dibina oleh Rusia untuk stesen angkasa pada tahun 2008 dan kosnya agak tinggi kerana menggunakan teknologi khas bagi membolehkan angkasawan menggunakannya di angkasa lepas yang mempunyai sifar graviti.

Tandas daripada emas yang berharga $5 juta ini dihasilkan oleh syarikat Hang Fung Gold Technology Group untuk satu bilik demonstrasi tandas yang dikenali sebagai “The Hall of Gold”.

Menurut Money Inc, tandas ini dapat dilihat dan dikunjungi oleh orang ramai, dan banyak pelancong berduyun-duyun ke ruangan ini untuk mengambil gambar mereka bersama tandas ini.

Tandas ini merupakan tandas awam yang terletak di Taman Seni Moon River di China. Tandas ini dikatakan terletak dalam sebuah gua buatan manusia dan pengguna perlu menunggu sehingga 2 jam untuk merasai pengalaman membuang air berlatar belakangkan keindahan semula jadi.

Menurut Money Inc, tandas ini merupakan hasil idea Jemal Wright, seorang pereka yang mencipta tandas bertatahkan batu permata Swarovski. Rekabentuk tandas ini menampilkan setiap inci bahagian dan bucu tandas ini bertatahkan batu permata Swarovski.

Tandas yang diperbuat daripada kayu ini dihasilkan oleh syarikat Herbeau dan dijual pada harga $14,123. Apa yang menjadikannya mahal adalah reka bentuk yang unik, tempat meletakkan tangan dan tandas ini juga akan memainkan lagu, “Le Bon Roi Dagobert,” setiap kali penutupnya diangkat.

Jelas sekali, dari dulu sehingga sekarang, masih ramai yang menghasilkan barang-barang yang unik dan salah satunya adalah tandas yang seperti di atas.


Baru Tahu! Ini 4 Tips Berguna Untuk Memilih Belacan Yang Berkualiti

Belacan diperbuat daripada pes udang, pes ikan ataupun campuran kedua-duanya sekali. Menurut KOMPAS.com, berikut merupakan tips bagi anda yang untuk memilih belacan yang terbaik dan berkualiti.

Sebaiknya pilihlah warna belacan yang hitam, gelap atau warna yang agak kecoklatan. Warna yang gelap ini menunjukkan bahawa warna belacan tersebut berasal dari warna asli iaitu dari pigmen ikan ataupun udang.

Menurut KOMPAS.com, bagi belacan yang berwarna merah dan agak terang dikatakan mempunyai kualiti yang berbeza dengan belacan yang berwarna gelap. Ini kerana warna merah ini terhasil daripada penggunaan pewarna makanan yang dicampur di dalam belacan.

Belacan yang bagus adalah belacan yang mempunyai tekstur yang tidak terlalu keras dan tidak terlalu lembut. Jika dibandingkan dengan belacan yang berwarna terang, teksturnya agak kasar dan mudah patah.

Menurut KOMPAS.com, selain daripada tekstur dan warna, belacan yang terbaik juga mempunyai aroma yang sedap dan bau yang kuat. Elakkan daripada memilih belacan yang mempunyai bau tengik kerana berkemungkinan ini akan menjejaskan bau masakan anda.

Jadi bagi penggemar masakan berasaskan belacan anda boleh menggunakan tips di atas supaya anda tidak silap memilih belacan yang terbaik untuk masakan harian.


Ini Cara Untuk Memastikan Mee Dan Bihun Tidak Terputus Ketika Dimasak

Memasak mee dan bihun dalam jumlah besar memerlukan teknik yang betul kerana mee dan bihun berisiko cepat putus ketika digoreng. Menurut KOMPAS.com, berikut adalah cara yang boleh diamalkan untuk mengelak mee atau bihun daripada terputus semasa menggoreng.

Jika anda ingin merebus mee, pastikan tempoh merebus anda sekejap sahaja. Tidak perlu terlalu lama kerana mee akan dimasak sekali lagi. Cukup sekadar mencelur untuk membuang kapur.

Bagi bihun pula, jangan direbus. Rendam bihun di dalam air panas untuk melembutkan bihun ketika memasak.

Menurut KOMPAS.com, sebaiknya anda sediakan dan masak dahulu rencah dengan memasukkan bahan perasa telebih dahulu.

Masukkan mee atau bihun pada akhir masakan bersama sayuran untuk menggelakkan daripada terlebih kacau sekaligus menyebabkan mee dan bihun terputus.

Cara ini mungkin boleh diamalkan dengan memasak daging ataupun ayam terlebih dahulu. Kemudian letakkan sekali bersama mee dan bihun.

Selain itu, anda boleh mencuba dengan menumis bahan protin bersama rencah pada awalnya dan pada penghujung masakan, masukkan mee atau bihun.

Diharapkan tips di atas dapat membantu anda dalam masakan supaya mee dan bihun tidak terputus dan hancur ketika memasaknya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


8 Laporan Polis! Penceramah Selebriti Akan Disambung Reman

Isu melibatkan penceramah selebriti yang juga penyanyi muda atas dakwaan melakukan beberapa jenayah seksual terus hangat diperkatakan. Terbaru, media tempatan melaporkan pihak polis telah menerima sebanyak 8 laporan melibatkan individu itu.

Memetik laporan BERNAMA, suspek kini dalam tahanan reman di Ibu Pejabat Polis Daerah (IPD) Shah Alam dan Ketua Jabatan Siasatan Jenayah Selangor Datuk Fadzil Ahmat berkata dua daripada laporan polis yang diterima itu diklasifikasikan sebagai tiada tindakan lanjut (NFA).

“Empat laporan diterima di Shah Alam, sementara dua lagi di Petaling Jaya, manakala dua yang diklasifikasikan sebagai NFA ialah masing-masing satu di Shah Alam dan Subang Jaya,” katanya

Sementara itu, Ketua Polis Petaling Jaya ACP Nik Ezanee Mohd Faisal mengesahkan menerima dua laporan berkaitan suspek membabitkan kes rogol dan cabul serta seks luar tabii.

Difahamkan polis Petaling Jaya akan membuat permohonan reman terhadap suspek hari ini bagi membantu siasatan berkaitan dua lagi laporan polis yang diterima. Terdahulu, penceramah selebriti itu yang dikenali ramai menerusi sebuah program realiti telah ditahan pada 26 November lalu susulan laporan polis yang dibuat di IPD Shah Alam dan dia dikenakan tahanan reman selama lima hari bermula sehari selepas itu itu lalu membantu siasatan.

Tidak lama kemudian, perintah reman itu dilanjutkan lima hari lagi bermula 2 Disember hingga semalam selepas seorang lagi mangsa membuat laporan polis di IPD berkenaan.

Terdahulu, Murai.my melaporkan terdapat pendedahan daripada seorang netizen yang mana mendedahkan terdapat ramai gadis telah menjadi mangsa kepada suspek.Dalam pendedahannya, netizen itu mendakwa rakan baiknya telah menjadi mangsa rogol penceramah iti sehingga membuatkan mangsa menjadi trauma.


Google Play Music Akan Ditamatkan, Ini Perkara Yang Harus Anda Lakukan

Bulan Disember adalah bulan yang terakhir anda dapat mengakses Google Play Music. Tetapi anda tidak perlu risau kerana anda masih mempunyai masa untuk memindahkan library anda ke Youtube Music sebelum Google Play Music ditamatkan sepenuhnya. Google kini mempunyai cara yang mudah untuk pindahkan music library, playlist, dan preferences anda ke Youtube music.

Youtube Music juga kini menambah ciri baru, termasuklah Player page yang baru, Explore tab yang baru, dan beberap integrasi baru dengan perkhidmatan Google yang ada.Anda masih lagi dapat mencari playlist, uploads, dan purchases, dan likes dalam Google Play Music sehingga akhir bulan ini. Tetapi library Google Play Music anda tidak lagi tersedia selepas bulan Disember 2020.

Sekiranya anda mendengar podcast di Google Play Music, anda juga boleh memindahkan langganan dan episode progress ke Google Podcast melalui podcast.google.com/transfer.


“Kita Lihat Siapa Yang Kena Saman”- Aliff Syukri Adakan Sidang Media Khas

Jutawan kosmetik terkenal, Datuk Seri Aliff Syukri membuat kenyataan balas berhubung pendedahan dan tuntutan yang dibuat oleh gadis yang dibantunya sebelum ini, Wani Chomel.

Menerusi hantaran di laman Instagram miliknya, Aliff menafikan bahawa dia telah mengambil kesempatan di atas keadaan Wani atau nama sebenarnya Nurul Airawani Nazira Ibrahim . Menurut Aliff, dia sudah lama memberitahu pada umum bahawa dia akan melakukan pembedahan ‘Bariatic’ (pembedahan bertujuan menurunkan berat badan) pada remaja itu atas nasihat doktor.

Malah pembedahan tersebut juga berjaya dilakukan sehingga membolehkan Wani mampu bergerak seperti biasa berbanding sebelum ini.

Bagaimanapun, Wani pada minggu lalu telah membuat pendedahan yang mana dia tidak lagi mendapat faedah yang dijanjikan oleh usahawan itu selepas menjadi duta kepada produk pelangsingan badan milik Aliff. Berikutan itu, Wani telah membuat laporan polis dan menuntut semula antara faedah yang dijanjikan padanya.

Jelas Aliff, dia tidak menolak antara punca Wani nekad berbuat demikian adalah kerana dihasut oleh sesetengah pihak dan usahawan ini turut menasihati Wani agar terus berusaha sendiri untuk mencari rezeki.

“Kepada Wani terima kasih banyak-banyak.Awak nak saman saya? Kerjalah adik Wani sayang oii.Dah boleh jalan carilah rezeki.Orang lain kerja siang malam pagi petang dik cari rezeki untuk keluarga,awak nak harap duit bantuan sampai bila?”

Sepanjang rawatan,kos semua saya tanggung,bayar coach theraphy kaki,makan,tempat tinggal semua saya yang tanggung.seposen pun tak minta duit awak adik wani.Jadi jangan menangguk di air yang keruh.(kita lihat siapa yang kena saman😜) dan rasa ye korang tau kot siapa cucuk si @wani.chomel ni kan. korang rasa siapa??” tulis Aliff

Dalam perkembangan lain, pihak Murai.my menerima sebuah undangan dari Aliff Syukri berkenaan sesi sidang media yang akan diadakan pada jam 2 petang ini. Difahamkan, sidang media tersebut bakal mendedahkan segala-galanya mengenai isu yang timbul termasuk mengenai tindakan yang akan diambil oleh pihak Aliff.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pernah Jadi Anak Kajol & SRK, Ini Pekerjaan Terkini Jibraan Khan. Hebat!

Jibraan Khan, yang dikenali sebagai anak lelaki Kajol dan Shah Rukh Khan di Kabhi Khushi Kabhie Gham kini telah dewasa. Diketahui, Jibraan ternyata menukar profesion dan penampilan terbarunya mengejutkan orang ramai.

Fakta lain mengenai Jibraan Khan yang mengejutkan adalah bahawa dia adalah anak kepada pelakon senior Arjun Khan yang terkenal menerusi siri Mahabharat. Ingin tahu mengenai kehidupan Jibraan Khan sekarang?

Jibraan Khan berjaya mencuri perhatian setelah melakonkan watak Krish di Kabhi Khushi Kabhie Gham pada tahun 2001. Jibraan kini sudah dewasa dan wajahnya memang berbeza. Walaupun tidak aktif sebagai pelakon, Jibraan sering memuat naik foto dirinya ke laman Instagramnya dan berpose seperti model.

Rambutnya yang terlihat lebih panjang dan penampilannya ternyata lebih matang pada usia memasuki 27 tahun.

Jibraan sudah lama tidak muncul sebagai pelakon dalam filem Bollywood. Filem terakhirnya berjudul Rishtey yang dirilis pada tahun 2002. Dipetik dari English Jagran, Jibraan kini bekerja sebagai penolong pengarah di Karan Johar’s Dharma Production dan dia juga membantu Ayan Mukerji untuk projek filem Brahmastra.

Selain itu, Jibraan juga menyukainya apabila orang memanggilnya Krish. Walaupun merasa bangga, Jibraan mahukan identiti baru yang sedang dia perjuangkan.

“Ya, saya tidak akan berbohong tentang hal itu (disebut Krish). Ia memang berlaku. Saya rasa penghormatan yang saya perolehi semasa ujibakat adalah kerana kerja yang saya lakukan pada masa lalu dan Kabhi Khushi Kabhie Gham terus menjadi karya tang terbaik. Ke mana sahaja saya pergi,  ramai yang bertanya bagaimana bekerja di Kabhi Khushi Kabhie Gham. Saya tidak bosan menjawabnya, tetapi saya rasa sudah tiba masanya untuk memerlukan identiti baru, ”kata Jibraan.


BTS Menang Lagi! Ini Senarai Penuh Pemenang MAMA 2020

Mnet Asian Music Awards 2020 ( MAMA 2020) telah diadakan semalam di Korea Selatan. Oleh kerana pandemik COVID-19 yang masih belum tamat, MAMA 2020 diadakan secara untact (no face-to-face contact). Ianya disiarkan secara langsung di seluruh dunia dan dihoskan oleh Song Joong Ki.

Untuk tahun kedua berturut-turut, BTS sapu bersih keempat-empat Daesangs di MAMA 2020, yang merangkumi Artist of the Year, Album of the Year (“Map of the Soul:7”), Song of the Year (“Dynamite”), dan Worldwide Icon of the Year.

Berikut adalah senarai penuh pemenang MAMA 2020. Stay tune guys!

Album of the Year: BTS (Map of the Soul: 7″)

Best Vocal Performance– Solo: IU (“Blueming”)

Best Vocal Performance- Group: MAMAMOO (“HIP”)

Best Dance Performance- Solo: Hwasa (“Maria”)

Best Dance Performance- Male Group: BTS (“Dynamite”)

Best Dance Performance- Female Group: BLACKPINK (“How You Like That”)

Best Hip Hop & Urban Music: Zico (“Any Song”)

Best Collaboration: “eight” by IU (prod. by and feat. BTS Suga)

Best OST: Gaho (“Start” from “Itaewon Class”)

Favorite Dance Performance – Group: TXT (“Can’t You See Me”)

Favorite Dance Performance- Male Solo: Taemin (“Criminal”)

Favorite Dance Performance- Female Solo: Jessi (“NUNU NANA”)

Worldwide Fans’ Choice Top 10: BTS, BLACKPINK, TWICE, MAMAMOO, SEVENTEEN, ATEEZ, GOT7, TXT, TREASURE, NCT.

Best Asian Artist- Japan: Official Hige Dandism

Best Asian Artist- Indonesia: Rizky Febian

Best New Asian Artist- Japan: Fujii Kaze

Best New Asian Artist- Mandarin: Chin Siou

Best New Asian Artist- Indonesia: Tiara Andini

Best Executive Producer of the Year: Bang Si Hyuk

Best Composer of the Year: Yovie Widianto

Best Engineer of the Year: Goo Jong Pil, Kwon Nam Woo

Best Video Director of the Year: Quan Dang

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


MAMAMOO Curi Perhatian MAMA2020, Ucap ‘Assalamualaikum’!

Semalam, telah berlangsungnya anugerah Mnet Asian Music Awards (MAMA) 2020 yang mengiktiraf penggiat seni di Korea. Dalam acara ini, pelbagai kategori telah dipertandingkan dan turut tercalon adalah nama-nama besar yang turut terkenal di dunia.

Dalam acara itu, pelbagai singkapan menarik telah dikongsi oleh peminat-peminat Korean Pop (K-Pop) di media sosial termasuklah mengenai kumpulan penyanyi wanita MAMAMOO. Selain dinobatkan sebagai Penampilan Vokal Kumpulan Terbaik menerusi single hits mereka berjudul HIP, kumpulan yang dianggotai oleh Solar, Wheein, Hwasa, dan Moonbyul ini turut mencuri perhatian dunia apabila mengucapkan salam sebelum turun dari pentas.

Ketik itu, MAMAMOO yang memakai pelitup muka serba hitam mengikuti protokol kesihatan COVID-19 menyampaikan ucapan terima kasih sebelum disusuli ucapan serangkaian salam pelbagai bahasa seperti Bahasa Inggeris, Jepun sehinggalah ke bahasa Arab,‘Assalamualaikum’.

Rata-rata peminat mereka yang dikenali sebagai MooMoo yang menonton video tersebut lantas memuji dan kagum atas pencapaian MAMAMOO yang ‘multilingual’ serta menghargai peminat mereka diseluruh dunia.


Hanya Tersenyum & Berkaki Ayam, 5 Foto Terkini Syed Iqmal Selepas 12 Hari Ditahan

Setelah 12 hari dibawha tahanan polis, beberapa foto terkini Da’i Syed atau nama sebenarnya Syed Shah Iqmal tersebar di media sosial. Jika sebelum ini orang ramai dapat melihat pendakwah muda ini memakai baju melayu berwarna hijau, hari ini dia dilihat memakai baju lokap berwarna ungu dan berseluar jingga di Majistret Petaling Jaya.

Dalam beberapa foto yang tersebar, Syed juga kelihatan hanya berkaki ayam dan kedua-dua belah tangan bergari ketika berjalan diiringi dua anggota polis.

Walaupun memakai pelitup muka, namun kelihatan wajah Syed kelihatan tenang sambil mengukir senyuman kepada wartawan dan media ketika dia dibawa ke Bilik Reman di bangunan mahkamah.

Sehingga hari ini, Syed masih direman bagi membolehkan pihak polis menjalankan siasatan berhubung dua laporan polis yang diterima berkaitan kes rogol, gangguan seksual dan seks luar tabii terhadapnya.

Dipetik BH Online, suspek kelihatan tenang dan sempat memberi salam serta menyapa petugas media yang menunggunya.

“Terima kasih (petugas media) kerana datang. Doakan saya… Insya-Allah,” katanya.


Nafi Ambil Kesempatan! Aliff Syukri Dedah 7 Perkara Sebenar Tentang Wani

Menerusi sidang media khas yang diadakan petang semalam, jutawan kosmetik Datuk Seri Aliff Syukri nekad mendedahkan perihal sebenar mengenai kontroversi yang mendakwa dirinya telah mengambil kesempatan di atas Wani Comel tidak memberi sebarang faedah seperti yang dijanjikan sebagai duta produk pelansingan badan.

Jelas Aliff kepada Murai.my, dia menafikan sekeras-kerasnya dakwaan tersebut serta telah melantik peguamnya bagi mengendalikan kes. Malah Aliff juga menegaskan pihaknya sudah bersedia sekiranya isu ini ingin dibawa ke mahkamah. Dalam pada itu, Aliff serta pihaknya turut mendedahkan beberapa bukti sebelum ini termasuklah rakaman video pihaknya ke rumah Wani bagi membincangkan perkata itu.

Menurut Aliff, dia tidak pernah menjanjikan tuntutan yang didakwa Wani sebelum ini kerana ianya tidak termaktub dalam kontrak yang telah ditandatangani oleh kedua-dua mereka.

“Saya tidak pernah menjanjikan bulan dan bintang, nak bagi rumah, kereta mahupun kekayaan.

“Dia bukan isteri saya atau bukan mak bapak saya untuk saya kayakan.

“Anda semua boleh fikir logik, segala permintaan dia di luar jangkauan,” tegas Aliff

Tambah Aliff, niatnya pada awal hanya ingin membantu Wani dan menafikan perjanjiannya untuk menjaga kebajikan ahli keluarga remaja itu. Bagaimanapun, dedah Aliff lagi dalam masa yang sama kadang-kala pihaknya turut menghulurkan wang saguhati sekiranya berjumpa dengan mereka sebagai tanda sedekah.

Dalam sebuah video yang ditunjukkan pada para media, kelihatan wakil Aliff yang diwakili oleh isterinya sendiri, Datin Seri Nur Shahida dan pekerjanya ke rumah Wani bagi membincangkan secara baik mengenai isu tersebut sekaligus menafikan kononnya mereka ‘menyerang’ Wani dan keluarganya.

Mengenai perjanjian wang bulanan sebanyak RM3,000, Aliff berkata wang tersebut diberi secara budi bicara dan ianya telah tertulis di dalam kontrak.

Aliff yang kelihatan sebak ketika mengenangkan nasibnya yang diperlakukan sedemikian turut menyatakan pihaknya telah belanja ribuan ringgit hanya kerana ingin merealisasikan impian Wani untuk kembali bergerak seperti sedia kala. Namun, sebaliknya pula terjadi apabila dia dituduh sedemikian.

“Saya sudah berbelanja ratusan ringgit termasuk mendapatkan khidmat jurulatih, tempat tinggal, makanan tambahan atau supplement.

“Siap ada tukang masak untuk menjaga permakanannya. Bukan sehari dua ya tetapi berbulan.

“Niat saya hanya nak bantu dia berjalan, supaya Wani boleh bantu semula ibu dia,” kata Aliff sebak

Dalam sidang media itu, Aliff berkata dia tidak menolak sekiranya tuntutan yang dibuat oleh Wani itu telah dihasut oleh pihak ketiga yang cuba menjatuhkan reputasi diri dan perniagaannya. Malah difahamkan pihak ketiga tersebut juga terdiri daripada kenalan usahawan itu sebelum ini. Sidang media itu turut menjemput Kamal Affandi Hashim yang merupakan penganalisis jenayah di Malaysia.

Akui sudah lali dengan segala kecaman dan kontroversi, Aliff berkata dia sudah bersedia bawa kes ini ke mahkamah serta turut mencabar pihak tersebut ntuk menyamannya. Sebelum bersurai, Aliff usahawan ini turut menasihati orang ramai agar menggunakan saluran yang betul untuk membuat aduan dan bukannya bertindak untuk menularkan sesuatu perkara yang belum sahih.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Noraniza Idris Terkilan, Mahu Bersemuka Dengan Michael Ang?

Pada konsert separuh akhir Gegar Vaganza 7 (GV7) minggu lalu, penyanyi Noraniza Idris telah dikecam di media sosial gara-gara dikatakan menyanyikan lagu Chaiya Chaiya nyanyian asal Sukhwinder Singh dan Sapna Awasthi dengan kurang baik.

Malah pengarah terkenal, Michael Ang turut memberi komen yang agak ‘pedas’ buat Ratu Irama Malaysia itu yang menganggap suaranya seperti sengau dan merosakkan lagu kegemarannya itu.

“Omg my fav Hindustan songs di bunuh dengan kejam oleh noraniza! Kenapa la nak pergi nyanyi Hindustan! First time dengar lagu Hindustan dgn suara sengau!Tak sedap lagu Hindustan bila suara sengau nyanyi!Sebab itu penyanyi Hindustan suara semua nyaring!” tulis Michael di laman Twitter nya.

Dalam perkembangan lain, di media sosial turut hangat memperkatakan mengenai status yang ditulis oleh sebuah akaun Facebook yang didaftarkan dengan nama ‘Akar Kita Zapin’. Dipercayai kononnya milik Noraniza, dalam kenyataan itu dia ingin bersemuka dengan pengarah Perempuan Tanpa Dosa ini sejurus selepas GV7 melabuhkan tirainya pada minggu hadapan.

“Michael Ang.ada hajat besar aku nak berdepan dengan dia lepas GV ini.tunggu lepas GV tamat minggu depan.aku tak sabar nak confront dengan mualaf ini” tulis akaun tersebut

Difahamkan, terdapat seorang lagi pengguna di laman Facebook yang dikenali sebagai DC Rahman Aziz Ray bertindak mempertahankan pelantun Dikir Puteri itu dan mengecam kenyataan yang dimuatnaik oleh Michael baru-baru ini. Tegur pengguna tersebut, dia beranggapan tindakan Michael untuk memeluk Islam hanya sekadar mahu meraih simpati peminat dan juga demi populariti.

“Eh Apek! Lu masuk Islam sebab mau raih simpati peminat, populariti dan glamour ka Apek?”

” Seorang Mualaf / saudara baru yang telah memeluk agama Islam seharusnya sudah faham tentang tuntutan Agama Allah dan rata-rata mereka telah berhijrah dari kafir dan fakir luar dan dalam diri kepada beriman dan kaya ilmu!”

“Tapi, Ramai yang melihat lu masuk Islam mau cari publisiti murahan la Apek!” tulis pengguna tersebut

Membidas kenyataan tersebut di laman Twitter miliknya, Michael menafikan bahawa dia memeluk agama Islam hanya kerana ingin popular sebaliknya turut mendedahkan bahawa perihal itu diketahui umum selepas beberapa bulan dia beragama Islam. Malah Michael turut berkata sikap individu seperti ini hanya ingin membuatkan masyarakat lain takut dengan Islam.

Untuk rekod, pada minggu lalu Noraniza berada di kedudukan kedua terbawah dengan perolehan markah sebanyak 55.10% .


Dah Boleh Tengok Wayang! GSC Umum Pembukaan Semula Pawagam

Berita baik buat semua ‘kaki wayang’ pihak GSC Cinemas telah mengumumkan pembukaan semula pawagam mereka sejurus dengan pengumuman kerajaan yang menamatkan Perintah Kawalan Pergerakan Bersyarat (PKPB) di beberapa buah negeri.

Bagaimanapun, pembukaan semula pawagam itu tertakluk kepada hanya 9 lokasi di seluruh negara ketika ini bermula 16 Disember 2020 dan kawasan yang masih berada dalam PKPB dan zon merah masih lagi ditutup sehingga notis pembukaan semula diumumkan kelak.

Difahamkan, pembukaan semula itu masih mengamalkan SOP dalam pawagam mereka dengan mewajibkan pemakaian pelitup muka serta tempat duduk juga akan dijarakkan.

Rata-rata warganet menyambut baik perkhabaran tersebut serta menyatakan rasa teruja mereka untuk menonton filem-filem akan datang termasuklah Wonder Woman 1984 (WW84) yang dijangka akan ditayangkan pada 17 Disember 2020 sehari selepas pembukaan semula di 9 cawangan.

Menerusi carian Murai.my di beberapa syarikat pawagam yang lain masih tiada pengumuman rasmi yang dibuat oleh mereka mengenai pembukaan semula tersebut.

Terdahulu, operasi pawagam seluruh negara telah diumum tutup sejak November. Keputusan berat tersebut dibuat sebulat suara oleh Persatuan Pemamer Filem Malaysia (MAFE) berikutan perniagaan terjejas teruk hingga mengalami penyusutan pengunjung hingga 90 peratus sejak pandemik COVID-19 melanda negara sejak Disember tahun lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


6 Telefon Pintar Android Masih Relevan Dibeli Untuk Tahun 2021

Dengan ciri seperti skrin yang boleh dilipat, sambungan 5G dan paparan super AMOLED, pengeluar telefon kini berinovasi dan berkembang lebih pantas daripada sebelumnya. Kini terdapat pelbagai jenis telefon pintar Android yang tersedia dengan kepelbagaian harga, bermula dari high-end flagship phone kepada telefon pintar bajet.

Antara sebab smartphone ini masih relevan dibeli untuk tahun 2021 adalah kerana performance yang mantap,processor yang padu, paparan skrin penuh HD kualiti tinggi, jangka hayat bateri yang lama, dan juga kelajuan Android. Berikut adalah beberapa jenis telefon pintar Android terbaik yang kami shortlistkan untuk anda. Stay tune guys!

Anda boleh dapatkan smartphone ini di dalam pasaran seperti laman Shopee, Lazada, dan sebagainya. Apa yang penting, jangan terburu-buru dan buat pilihan dengan bijak dan sesuai dengan bajet dan keperluan anda. Murai My sudah jumpa smartphone Android yang berkenan di hati..Bagaimana dengan anda?


“Macam Dia Pandai Sangat!”- Aishah Tampil Pertahankan Noraniza Idris

Susulan daripada persembahan Noraniza Idris dalam Separuh Akhir Gegar Vaganza 7 (GV7) minggu lalu yang mendapat kritikan ramai di media sosial, penyanyi Aishah tampil mempertahankan rakan seangkatannya itu.’

Menerusi hantaran di laman Instagram, Aishah meluahkan rasa kecewa apabila Noraniza teruk dikecam apatah lagi komen-komen yang diberikan tersebut bukanlah dari mereka yang sememangnya arif dalam bidang nyanyian. Malah pelantun Janji Manismu ini turut terkejut kerana Noraniza menerima nasib yang sama dengannya.

Tegas Aishah, perjalanan di dalam GV bukanlah mudah kerana jiwa dan hati perlu kental untuk meneruskan pertandingan. Nasihatnya lagi, tidak mengapa jika tidak menyukai sesebuah persembahan itu namun teguran yang diberi haruslah beradab sebagai tanda menghormati karya dan bakat penyanyi.

“Tak suka takpe,tapi beradablah sikit,orang yang diumpat tu ada suami,ada anak-anak ada famili.Tak suka,pergilah toilet ke,makan ke apa ke masa dia menyanyi.Kalau tak pun,tutup saja tv tu,atau tukar siaran”

“Perjalanan berminggu-minggu dalam GV bukan mudah,kalau jiwa dan hati tak kental memang akan kecundang.Yang tak pernah lalui takkan tahu.Macam manalah industri seni kita nak maju kalau kita tak henti bashing karyawan kita sendiri.Sedangkan yang luar datang nyanyi ramai pun mcm Tok Ram kata macam’hauk’.tapi orang kita agung-agungkan.Some respect please for our talents,carilah kebaikan setiap orang itu,kerana kita pun perfect sangat ke? Sila muhasabah diri.Jangan kita muflis pahala di padang mahsyar disebabkan dosa yang mengalir” tulis Aishah

Sebelum ini, Aishah juga berdepan dengan situasi yang sama apabila dikecam oleh segelintir warganet selepas diberi mandat oleh Dato Sri Siti Nurhaliza untuk membawakan lagu nya, Aku Bidadari Syurgamu di pentas separuh akhir muzik-muzik (SFMM35) baru-baru ini.


Menarik! Lazada Anjurkan Lawatan Maya Yang Pertama Di Zoo Negara

Menjelang Jualan Akhir Tahun Terhebat Lazada 12.12, Lazada Malaysia akan menganjurkan lawatan maya yang pertama menerusi LazLive di Zoo Negara. Para penonton yang menderma RM25 kepada Zoo Negara akan disubsidikan dengan rebat RM25 dari LazadaForGood. Selain itu, lima penderma bertuah LazadaForGood turut berpeluang untuk beramah mesra menerusi pertandingan Facebook Make-Your-Wish 12.12.

Dari 10.30 hingga 11.30 pagi pada 11 Disember, sehari sebelum Jualan Akhir Tahun Terhebat Lazada 12.12, Lazada akan menganjurkan lawatan maya Zoo Negara secara percuma di dalam aplikasi Lazada bagi membolehkan para pencinta haiwan berkunjung ke zoo berkenaan dengan selesa dan selamat dari kediaman masing-masing.

Sesi LazLive tersebut akan diacarakan oleh pelawak terkenal Malaysia, Dr. Jason Leong, yang akan membawakan kemeriahannya kepada semua penonton. Semasa lawatan maya LazLive itu, Dr Jason akan melawat dan mempersembahkan sesi memberi makanan kepada haiwan di zoo berkenaan, seperti Sam sang singa, Vani sang harimau putih, Flash sang cheetah, Choki sang orang utan Sumatera, Sibol sang gajah dan banyak lagi.

Semasa Dr. Jason melawat setiap penempatan hidupan liar berkenaan, para penonton boleh menghulurkan derma pada ketika itu juga. 50 penderma pertama, di setiap lokasi, yang menderma RM25 akan mendapat kembali rebat Lazada Wallet 12.12  RM25 untuk berbelanja dan menikmati penjimatan ‘Beli 1, Dapat2’ pada Lazada 12.12 ini. Mereka yang menderma lebih RM50 akan menerima satu sijil elektronik ‘Haiwan Angkat’ daripada Zoo Negara serta baucar Zoo Negara.

Menurut Timbalan Presiden Zoo Negara, Rosly @ Rahmat Ahmat Lana meluahkan rasa syukur terhadap sokongan daripada rakyat Malaysia budiman yang menghulurkan sumbangan bagi membantu memulihara zoo ini melalui LazadaForGood.

“Dengan adanya Lazada Malaysia sebagai rakan, kami berupaya menerokai platform moden untuk berhubung dengan para pencinta haiwan dan kekal mapan. Antaranya adalah seperti menerusi inisiatif penstriman secara langsung di dalam Lazada di mana kita dapat menawarkan sesi lawatan maya percuma bagi membantu mengumpul dana untuk menjaga haiwan-haiwan di zoo ini.”- Kata Timbalan Presiden Zoo Negara

Semua penderma yang menghulurkan sumbangan kepada mana-mana NGO di dalam LazadaForGood mulai hari ini hingga 11 Disember, seperti UNICEF, Hospis Malaysia, Mercy Malaysia dan banyak lagi, berpeluang untuk menjadi salah seorang daripada lima pemenang bertuah Make-Your-Wish untuk sesi beramah mesra dengan selebriti tempatan kegemaran anda.

Para pemenang berpeluang melakukan aktiviti maya yang menyeronokkan bersama-sama selebriti berkenaan, seperti berduet di dalam TikTok dengan Ain Edruce, konsert peribadi dengan Ayda Jebat, menyanyi dan menari oleh Ismail Izzani, janji temu makan malam percuma dengan Sean Lee, dan menikmati hidangan yang disediakan oleh Joey Leong.

Anda hanya perlu mengikuti tiga langkah mudah iaitu, berkongsi gambar skrin sumbangan anda berserta dengan nombor pesanan anda di bahagian komen hantaran pertandingan Make-Your-Wish di dalam Facebook Lazada Malaysia, pilih selebriti yang anda ingin menangi untuk sesi ramah mesra maya, dan nantikan pengumuman para pemenang semasa 12.12 Chief Discount Offer Show pada 11 Disember mulai 9 hinga 11 malam menerusi LazLive di dalam aplikasi Lazada.

Anda boleh melayari LazadaForGood dan Lazada untuk mengetahui dengan lebih lanjut.

Jom shopping di Lazada sambil menderma sekarang!!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Nah Hadiah 60 Ribu!”- Ustaz Abu Syafiq Kongsi Dokumen, Aliff Syukri Disaman?

Menerusi hantaran di laman Instagram miliknya, pendakwah bebas Ustaz Abu Syafiq berkongsi sekeping foto yang tertera sebuah dokumen dipercayai sebuah tuntutan mahkamah.

Biarpun tidak menyatakan siapakah pihak plantif dan hanya menunjukkan nama ‘Aliff’ sebagai defendan, namun berdasarkan kapsyen yang ditulis ianya merujuk kepada usahawan kosmetik terkenal, Datuk Seri Aliff Syukri.

“Nak kena saman sangat kan? Nah ‘hadiah’ 60 ribu!” tulis pendakwah itu

Dalam perkembangan lain, Abu Syafiq turut beranggapan bahawa tindakan kakitangan usahawan itu yang mengoyak kontrak Wani bersama mereka di hadapan remaja itu adalah satu tindakan yang tidak wajar selain mendakwa video rakaman yang dikongsi buat paparan pihak media semalam mengandungi unsur fitnah.

“Oo. macam ini cara serahkan kontrak perjanjian. Dalam video ini juga ada unsur fitnah ke atas Wani. Semoga Allah pelihara hamba-hambaNya yang dizalimi” tulis Abu Syafiq

A post shared by Ustaz Abu Syafiq (@ustazabusyafiq)

Semalam, Aliff menerusi sebuah sidang media yang diadakan mencabar beberapa pihak untuk meneruskan saman terhadapnya bagi membuktikan kebenaran yang sebenar berikutan isu tuntutan faedah yang dibuat oleh Wani hangat diperkatakan.


5 Bahan Pengganti Mentega Dalam Kek Kegemaran Anda Yang Lebih Sihat

Adakah anda seorang yang suka membakar dan suka mencipta menu baru untuk kek kegemaran anda? Mentega biasanya akan menjadi bahan utama yang diperlukan untuk membuat kek malahan untuk masakan-masakan lain dan juga menggoreng. Mentega adalah merupakan bahan yang berasal dari produk olahan susu. Namun sayangnya, mentega juga terkenal dengan kandungan lemak dan kalori yang sangat tinggi. Ianya sangat dihindari terutama sekali bagi mereka yang sedang berdiet.

Untuk mereka yang gemar makan kek tetapi dalam masa yang sama ingin menurunkan berat badan, anda tidak perlu risau kerana kami ada jalan penyelesaiannya. Berikut kami akan kongsikan dengan anda 5 bahan yang boleh digunakan sebagai pengganti mentega dan dapat mengurangkan jumlah lemak dan kalori dalam makanan kegemaran anda. Jom tengok apakah bahan yang kami maksudkan.

Menggantikan mentega dengan minyak kelapa dapat menjadikan kek dan hidangan masakan kita lebih sihat kerana minyak kelapa lebih cenderung mengandungi lemak baik berbanding mentega yang mempunyak kandungan lemak jahat yang tinggi. Namun rasa kek yang diperbuat dengan menggunakan minyak kelapa mungkin sedikit berbeza. Perbezaan rasa ini adalah bergantung pada jenis minyak kelapa yang digunakan. Pastikan untuk menggunakan minyak kelapa yang telah disaring terlebih dahulu. Gantikan 1 gram mentega dengan 1 gram minyak kelapa di dalam resipi anda.

Bukan hanya minyak kelapa, minyak zaitun juga boleh digunakan sebagai pengganti mentega. Untuk 1 cawan mentega, anda boleh gantikan dengan 3/4 cawan minyak zaitun. Ini adalah kaedah yang baik bagi mengurangkan kandungan lemak, kolesterol dan natrium yang buruk yang biasanya terdapat dalam masakan atau kek.

Menggantikan mentega dengan minyak zaitun paling sesuai dengan resipi kek yang mengandungi buah atau kekacang. Walau bagaimanapun, minyak zaitun tidak sesuai untuk resipi kek yang memerlukan lemak padat atau krim.

Sekiranya anda ingin menambahkan kandungan protein dan membuatkan kek menjadi lebih lembut tanpa kandungan lemak dan kalori yang tinggi, maka greek yogurt adalah pengganti yang sangat tepat.

Penggunaan greek yogurt juga akan membuatkan rasa kek menjadi manis dan anda tidak perlu menambahkan lebih banyak gula lagi. Untuk memastikan kek menjadi lebih berkrim dan lembut, anda boleh juga menggunakan full fat yogurt. Gantikan 1 cawan mentega kepada 1/2 cawan greek yogurt, kek anda pasti akan lebih sedap dan lebih sihat.

Buah ini juga boleh menjadi pengganti mentega. Avocado banyak mengandungi nutrien penting seperti vitamin K dan kalium serta lemak yang sihat. Anda hanya perlu menggantikan 1 gram mentega bersamaan dengan 1 gram avocado yang telah dihaluskan terlebih dahulu. Avocado juga dapat menjadikan kek yang berwarna hijau menjadi hijau secara semulajadi.

Sos epal boleh menjadikan kek anda lebih lembut tanpa kalori dan lemak di dalamnya. Selain itu, sos epal juga dapat menambahkan rasa manis pada kek dengan lebih semulajadi, jadi anda tidak perlu bersusah payah untuk menambahkan lebih banyak gula lagi di dalam resipi anda. Kandungan serat yang terdapat pada epal juga akan menambahkan serat pada hidangan kek anda. Gantikan 1 gram mentega dengan 1 gram sos epal mengikut resipi kegemaran anda.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


2 Fakta Permusuhan Aishwarya Rai & Rani Mukerji, Salman Khan Jadi Punca?

Mungkin ramai yang tak tahu bahawa Aishwarya Rai dan Rani Mukerji pernah menjadi berkawan rapat. Mereka jarang berlakon dalam filem bersama, kecuali ketika Aishwarya Rai membuat cameo dalam filem Rani Mukerji dan Abhishek Bachchan, Bunty Aur Babli.

Namun siapa sangka, persahabatan mereka berdua tidak berpanjangan. Berikut dua hal yang penyebab mereka tidak seakrab dulu seperti yang dilaporkan oleh IBTIMES.

Masalahnya bermula ketika Aishwarya Rai menjadi pelakon utama dalam filem hits Shah Rukh Khan, Chalte Chalte. Pada masa itu Aishwarya Rai baru saja putus cinta dengan Salman Khan. Namun Salman tidak menerima bahawa hubungan mereka putus begitu saja. Salman Khan mengganggu proses penggambaran sehingga Aishwarya Rai terpaksa pergi meninggalkan lokasi.

Nak tahu siapa yang menjadi pengganti? Rani Mukerji. Ya, Aishwarya Rai marah kerana Rani bersetuju untuk menggantikannya.

Rani tidak pernah membincangkannya dengan Aishwarya yang merupakan kawan baiknya ketika itu. Ini sangat menyakitkan hati Aishwarya Rai sehingga dia tidak bercakap dengan Rani. Sejak itu hubungan mereka menjadi dingin.

Rani Mukerji dan Abhishek Bachchan pernah berlakon dalam filem bersama. Bukan dalam filem saja, ada gosip yang tersebar mengatakan Rani dan Abhishek juga mesra di dunia nyata. Tetapi seperti diketahui umum, Abhishek Bachchan sangat menyayangi Aishwarya Rai dan akhirnya berkahwin.

Sungguh mengejutkan apabila Rani Mukerji tidak diundang ke majlis perkahwinan Aishwarya Rai dan Abhishek Bachchan. Rani kecewa.

Kepada Cosmopolitan, dia berkata, “Tidak menjadi masalah. Sudah menjadi jelas bahawa kita bukan teman sejati, dan hanya kawan artis. Mengundang seseorang ke majlis perkahwinan adalah sesuatu yang peribadi. Besok apabila saya berkahwin, saya akan benar-benar memilih siapa yang akan diundang. “

Kemudian, ketika Rani berkahwin dengan Aditya Chopra, dia  memilih untuk tidak menjemput Abhishek Bachchan dan Aishwarya Rai.

Tetapi nampaknya hubungan mereka bertambah baik. Kerana pada tahun 2017 ketika bapa Aishwarya Rai meninggal, Rani Mukerji datang ke pengebumiannya.

Jadi adakah Aishwarya Rai dan Rani Mukerji benar-benar sudah berdamai!


Confirm Kecoh! Fazura, Zul Ariffin & Dato’ Awie Disatukan Dalam MLS Musim Ke-2

‘Muzikal Lawak Superstar’ (MLS) program realiti muzikal komedi Astro Warna kini kembali untuk musim kedua! Program yang sarat dengan gelak tawa ini bakal dipancarkan secara langsung dari Pusat Konvensyen Antarabangsa Putrajaya secara eksklusif di saluran Astro Warna HD (107) dan Astro Warna (127) pada setiap Jumaat, jam 9.00 malam mulai 18 Disember 2020.

Untuk pilihan alternatif, program ini turut boleh disaksikan di mana sahaja menerusi aplikasi Astro GO dan secara strim di on demand, serta juga boleh dinikmati menerusi platform digital melalui saluran YouTube rasmi Astro Gempak.

MLS menggandingkan 14 kumpulan yang terdiri daripada barisan pelawak dan selebriti dari pelbagai cabang industri hiburan termasuklah pelakon, penyanyi dan personaliti popular. Program yang bakal bersiaran selama 12 minggu berturut-turut ini akan dikemudikan oleh dua nama sensasi dalam industri, Nabil Ahmad dan Elly Mazlein.

Lebih menarik lagi, lagenda rock tanah air, Dato’ Awie kembali menyarung jersi juri tetap, dan kini ditemani pelakon jelita, Fazura dan hero Melayu kegilaan ramai, Zul Ariffin! Bertindak sebagai Pengarah Muzik pula adalah komposer dan pemain gitar yang begitu disegani ramai, Shah Nizam Abdul Halim atau lebih mesra disapa dengan Shah Slam.

Pengurus Saluran Astro Warna, Norzeha Mohd Salleh berkata,

“Penganjuran Muzikal Lawak Superstar untuk musim kedua ini adalah satu kebanggaan bagi kami. Dengan kejayaan MLS musim pertama tahun lalu serta penganjuran The Masked Singer Malaysia yang melabuhkan tirainya baru-baru ini, kami melihat perkembangan yang memberangsangkan terhadap genre komedi muzikal.

Ini menjadi dorongan untuk kami selaku peneraju kandungan komedi utama tanah air terus menghasilkan konten yang lebih segar, lagi berkualiti demi menepati kehendak audiens. Dengan penglibatan nama-nama ‘heavyweight’ atau besar seperti Dato’ Awie, Fazura, Zul Ariffin, Shah Slam, Nabil Ahmad, Elly Mazlein dan ramai lagi, besar harapan kami musim terbaharu ini bakal mendapat sambutan seterusnya mencatatkan penanda arasnya yang tersendiri, sekaligus mengukuhkan lagi jenama MLS ini sebagai program utama industri hiburan. Semoga terhibur, dan jangan lupa untuk mengundi kumpulan kegemaran anda di laman web rasmi kami!”

Berikut barisah peserta ‘MUZIKAL LAWAK SUPERSTAR 2’;

Setiap minggu, kesemua kumpulan akan diberikan 3-5 minit untuk melakukan persembahan sketsa komedi muzikal berdasarkan tema lokasi yang ditugaskan, seperti alam fantasi, majlis keramaian, institusi pendidikan, mercu tanda ikonik, negeri-negeri di Malaysia dan sebagainya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terbaik! 10 Akaun Twitter K-Pop Paling Banyak ‘Tweet’ Sepanjang 2020

Baru-baru ini, Twitter telah menganalisis tweet dan akaun yang dihasilkan oleh pengguna Twitter di seluruh dunia dan release ranking dalam bidang K-POP dengan hashtag ‘#ThisHappened’ dan #2020 Something’, Berikut adalah kedudukan 1o akaun Twitter yang paling banyak tweet. Stay tune guys!

Pada tahun ini, BTS (@BTS_twt) menjadi Most-Tweeted Account, Most-Tweeted K-Pop Account, dan Most-Tweeted Musician Account secara global. Menurut Soompi, sejak tahun 2017, ini adalah tahun keempat berturut-turut di mana BTS telah menjadi most-tweeted account.

Akaun K-Pop yang kedua yang paling banyak tweet di seluruh dunia ialah EXO (@weareoneEXO). Suho dan Kai EXO mendapat perhatian ramai pada tahun ini yang mana mereka mengumunkan aktiviti solo mereka. Pada bulan Mac, Suho mengadakan Titter Blueroom secara langsung untuk meraikan promosi solonya, dan tweet yang mengumumkan debut Solo Kai mendapat 310,000 likes dan 140,000 retweets.


Siti Nurhaliza, Neelofa & BTS Masuk Senarai 100 Bintang Paling Berpengaruh Versi Forbes

Forbes sekali lagi telah mengeluarkan senarai 100 orang media paling berpengaruh dan sosial di Asia-Pasifik. Individu yang masuk dalam senarai ini berasal dari pelbagai latar belakang seperti penyanyi, pelakon, pelakon, dan usahawan.

Pengaruh mereka yang besar di media sosial berjaya mengumpulkan berjuta-juta bahkan berbilion pengikut dan membuat nama mereka terkenal.

Bintang-bintang ini juga dianggap dapat memotivasi semua peminat mereka di saat pandemik Covid-19 yang melanda dunia.

Untuk memilih mereka, Forbes mengesan aktiviti bintang-bintang ini di media sosial. Juri juga mempertimbangkan pengaruh dan sokongan yang mereka dapatkan di peringkat tempatan, serantau dan global.

Sebilangan besar artis dalam senarai ini berasal dari Korea Selatan. Hampir 22 kumpulan idola terkenal mulai dari BTS hingga Lee Dong Wook termasuk dalam senarai ini dan dianggap sangat berpengaruh bagi peminat mereka di dunia.

Tidak terkecuali dari Malaysia ada 2 nama bintang dariMalaysia yang menjadikan kita merasa bangga dan termasuk dalam senarai berprestij ini. Antaranya ialah Dato Seri Siti Nurhaliza dan Neelofa.

Tidak ketinggalan dalam dunia Bollywood, terdapat beberapa nama besar disenaraikan sebagai paling berpengaruh di India. Antaranya, Shahrukh Khan, Alia Bhat, Maduri Dixit, Amitabh Bachchan dan Akshay Kumar.

Beberapa bintang berpengaruh lain yang masuk dalam senarai ini berasal dari India, China, Singapura, Thailand, Australia, Filipina, Indonesia dan China.


Aktres VJ Chithra Ditemui Mati Tergantung Selepas Balik Dari ‘Shooting’

Pelakon TV Tamil VJ Chithra telah mati kerana membunuh diri pada usia 28 tahun. VJ Chithra terkenal kerana memainkan watak sebagai Mullai dalam sebuah rancangan  popular berjudul Pandian Stores. Menurut laporan media, pelakon itu ditemui tergantung di sebuah bilik hotel lima bintang di Nazarethpettai, India.

Dipetik dari INDIATVNEWS, dikatakan bahawa VJ Chithra baru sahaja selesai membuat penggambaran di ibu kota dan telah kembali ke bilik hotelnya pada pukul 2.30 pagi waktu tempatan hari ini. Dia tinggal bersama tunangnya Hemanth yang merupakan ahli perniagaan.

VJ Chithra telah bekerja sebagai penyampai TV di pelbagai saluran dalam industri Tamil. Pelakon ini telah memiliki peminat yang besar melalui peranannya sebagai Mullai dalam rancangan Pandian Stores.

Ada sumber mengatakan bahawa VJ Chithra telah membunuh diri kerana mengalami kemurungan. Kematiannya telah membuatkan peminatnya berduka. Laman media sosial dipenuhi ucapan dari peminatnya dan meratapi kehilangan artis kesayangan mereka.


“Tolong Doakan Saya” – Wani Comel Alami Komplikasi Jantung Bengkak

Pengamal media sosial, Wani Comel menerusi hantaran di laman Instagram nya semalam mendedahkan dia telah disahkan menghadapi komplikasi jantung bengkak setelah mendapatkan pemeriksaan lanjut di Hospital Putrajaya baru-baru ini.

Terdahulu, Wani atau nama sebenarnya Nurul Airawani Nazira dikejarkan ke hospital selepas didapati menghadapi jangkitan kuman di paru-paru. Dalam perkongsiannya itu, Wani berkata buat masa ini dia dibenarkan pulang ke rumah sementara menantikan rawatan susulan. Malah dia turut mengharapkan agar orang ramai dapat mendoakan yang terbaik buatnya.

“Hari ini (Rabu) setelah dilakukan pemeriksaan lanjut sekali lagi, terhadap saya oleh pihak Hospital Putrajaya, saya didapati menghadapi komplikasi jantung bengkak dan diminta untuk melakukan rawatan susulan berkenaan kompliksi tersebut ke hospital pakar seterusnya.Buat masa ini saya dibenarkan pulang, sementara menunggu untuk rawatan susulan pakar berkaitan jantung ini.Tolong doakan saya” tulis Wani

Dalam perkembangan lain menerusi hantarannya terdahulu, Wani menegaskan akan membuat laporan polis dan Suruhanjaya Komunikasi dan Multimedia Malaysia (SKMM) terhadap netizen yang telah melemparkan kata-kata fitnah terhadap dirinya.

Menurut Wani, dia terpaksa berbuat demikian berikutan banyak tuduhan melampau terhadapnya dikongsi di media sosial selepas dia membuat pendedahan kononnya diperdaya oleh usahawan kosmetik terkenal, Datuk Seri Aliff Syukri. Difahamkan tindakan undang-undang bakal diambil oleh kedua-dua belah pihak bagi menyelesaikan kemelut tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sah! Hampir Semua Pelakon Utama Filem Spider-Man Dahulu Akan Kembali

Sebelum ini, peminat begitu teruja dengan pengumuman filem sequal Spider-Man akan datang,Spider-Man 3 (2021) yang mana bukan sahaja Tom Holland masih menggalas watak sebagai adiwira itu malah pelakon yang pernah memegang watak ini, Tobey Maguire dan Andrew Garfield juga dikhabarkan akan kembali serta kedua-duanya juga akan memegang watak Spider-Man.

Menariknya lagi, ‘heroin’ dan penjahat dalam filem Spider-Man terdahulu iaitu Kirsten Dunst (Mary Jane), Emma Stone (Gwen Stacy), Alfred Molina (Dr Octopus) dan Jamie Foxx (Electro) juga akan muncul dalam filem yang dijangka tayangannya pada Disember 2021.

Bagaimanapun ketika ini, dikhabarkan Maguire masih lagi berunding untuk kembali dalam filem terbitan Sony dan Marvel ini manakala barisan pelakon lain telah mengesahkan pembabitan mereka.

Dalam perkembangan lain, menerusi laporan antarabangsa terdapat khabar angin yang mengatakan Charlie Cox yang memegang watak sebagai Daredevil menerusi siri Netflix juga akan tampil dalam filem Spider-Man 3.

Meskipun sekadar khabar angin, namun peminat terlebih dahulu mengharapkan ianya bakal terjadi apatah lagi pengumuman mengenai Dr Strange yang dilakonkan oleh Benedict Cumberbatch yang akan muncul dalam filem itu juga telah adalah benar.


9 Minuman Starbucks Yang Rendah Kalori!

Starbucks merupakan jenama yang cukup terkenal di Malaysia dengan menyajikan pelbagai jenis minuman berasaskan kopi, teh dan juga coklat.

Maka tidak hairanlah hampir di setiap cawangan pasti akan dikunjungi oleh ramai orang bagi menikmati pelbagai minuman kegemaran mereka. Bagaimanapun, di sebalik hirupan secawan kopi mahupun teh dan coklat, ada diantara pelanggan setia Starbucks yang menyatakan kerisauan mereka mengenai jumlah kalori yang diambil.

Sebagai info, anda boleh pesan dan pilih minuman di Starbucks mengikut citarasa yang diingini malah kami di Murai.my sebelum ini pernah berkongsi mengenai ‘secret menu’ mereka yang ada. Kini, anda tidak perlu risau dengan jumlah kalori yang diambil sekiranya ingin memesan minuman di Starbucks.

Berikut kami kongsikan 9 minuman Starbucks yang mempunyai jumlah kurang dari 200 kalori yang telah diubah suai mengikut pilihan yang ada di Malaysia dan pastikan anda pesan hanya dalam size ‘Tall’!


Senarai Tontonan Netflix Paling Popular Sepanjang 2020

Kurang dari sebulan tahun 2020 bakal melabuhkan tirainya yang penuh dengan pelbagai coretan tersendiri apatah lagi tatkala dunia dilanda wabak pandemik COVID-19.

Sepanjang 2020, ramai yang mengambil pendekatan untuk duduk mahupun bekerja dari rumah bagi mencegah jangkitan wabak ini dan ketika itulah laman penstriman Netflix menjadi pilihan ramai untuk mengisi masa lapang mereka. Menerusi sebuah kenyataan Netflix telah senaraikan tontonan paling popular yang menjadi pilihan rakyat Malaysia sepanjang 2020.

Menariknya lagi drama bersiri seperti It’s Okay not to be Okay berada di kedudukan 10 teratas Malaysia selama hampir 100 hari. Manakala filem genre seram dan thriller yang berkisarkan zombi, #Alive juga berada dalam carta 10 teratas di 90 buah negara termasuk Malaysia. Berikut kami kongsikan senarai tontonan Netflix paling popular di Malaysia.


6 Aplikasi Jadikan ‘Insta Stories’ Anda Lebih Menarik

Sehari tidak membuka aplikasi Instagram dalam sehari, terasa seperti ada sesuatu yang tidak lengkap dalam hidup kita. Namun, pernahkah anda berasa Insta story yang anda lakukan kelihatan bosan dengan paparan story yang sama? Kini anda tidak perlu risau lagi kerana kami akan kongsikan dengan anda beberapa aplikasi yang terbaik untuk menjadikan Instagram story anda lebih wow. Stay tune guys!

Anda boleh menggunakan aplikasi ini untuk menjadikan insta story anda lebih menarik. Di sini, anda boleh memilih template ukuran persegi untuk regular post atau ukuran memanjang untuk Instagram stories. Kemudian, pilih template yang anda mahukan, ada yang percuma dan ada juga yang berbayar.

Kemudian, anda boleh memasukkan foto dan teks ke dalam template mengikut rekaan anda. Kemudian, terdapat options sama ada anda mahu menyimpannya dalam peranti atau terus memuat naik ke dalam Instagram Story. Bukan sahaja untuk insta stories, anda juga boleh menggunakan aplikasi ini untuk menghasilkan kad jemputan, kad bisnes, logo, resume, poster, photo collages, dan sebagainya.

Bukan sahaja Canva, Unfold juga tidak kurang hebatnya! Anda boleh menghasilkan stories yang anda inginkan melalui Unfold. Namun, anda harus sediakan ruang storage yang besar kerana saiz penyimpanan akaun ini adalah sebanyak 138MB. Tetapi anda tidak perlu risau kerana kualiti aplikasi ini setaraf dengan saiz penyimpanannya menjadikan ia sangat berbaloi untuk dimuat turun.

Aplikasi ini mempunyai pelbagai jenis text fonts, frames, dan templates yang boleh anda pilih dan gunakannya untuk Insta Stories anda. Selepas itu, anda boleh menghasilkan story design tanpa perlu bersusah payah membuat akaun terlebih dahulu. Mudah bukan?

Sekiranya anda ingin menggunakan aplikasi yang ringan, anda boleh cuba menggunakan aplikasi Mojito kerana saiznya hanyalah 49MB sahaja. Namun, anda tidak perlu risau kerana ciri-ciri di dalamnya tidak kurang hebatnya. Dengan Mojito, anda boleh memilih template, kemudian edit dengan filter yang disediakan dan memasukkan teks di dalamnya.

Di samping itu, anda boleh menambahkan beberapa foto dan menjadikannya collage yang unik. Dijamin, story anda akan kelihatan sangat berbeza!

Anda juga boleh mencuba aplikasi StoryArt agar Insta story anda kelihatan berbeza. Aplikasi ini dilengkapi dengan pelbagai ciri yang sangat menarik seperti lebih daripada 500 templates, 40 themes yang berbeza, dan sebagainya. Anda juga boleh menambahkan teks, memilih filters, dan edit exposure, brightness, dan saturation foto.

Seperti aplikasi lain, terdapat beberapa ciri premium yang dapat diakses sewaktu anda melakukan pembelian. Namun, jangan risau kerana ciri StoryArt yang percuma juga sudah memadai untuk memenuhi keperluan anda menghasilkan story setiap hari.

Menambahkan animasi ke Instagram Stories adalah cara terbaik untuk menghasilkan content yang menarik. Aplikasi ini mempunyai semua yang anda perlukan dan dilengkapi dengan ratusan animated templates untuk apa sahaja jenis content yang anda post. Templates dari aplikasi Mojo juga adalah customizable, yang menjadikannya mudah untuk trim, crop, add effects, tajuk, animasi, perubahan kelajuan, mengubah warna, dan banyak lagi!

Jadi, anda kini tidak perlu risau lagi jika insta stories anda kelihatan bosan, anda boleh sahaja menggunakan aplikasi di atas untuk membantu menjadikan insta stories anda kelihatan lebih menarik. Selamat mencuba!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mata Apa Kat Baju?” – Baju Ismail Sabri Curi Perhatian

Datuk Seri Ismail Sabri Yaakob sekali lagi mencuri perhatian menerusi baju yang dipakainya ketika sidang media harian Covid-19 yang berlangsung semalam (9 Disember 2020).

Jika sebelum ini warna-warna kemeja Ismail dikatakan menyerupai warna kek lapis, terbaru baju yang dipakainya itu mencetuskan pelbagai persepesi warganet yang menonton sidang media tersebut. Tampil dengan kemeja putih yang turut mempunyai corak berbentuk mata,ada segelintir daripada mereka mendakwa kononnya baju Menteri Keselamatan itu seperti konspirasi iluminati.

Sebagai info, baju tersebut merupakan rekaan jenama pakaian terkenal, Kenzo. Selain dari lambang binatang, Kenzo turut menggunakan motif ‘mata’ sebagai identiti jenama mereka.

Untuk kemeja yang dipakai oleh Ismail, menerusi carian Murai.my mendapati harga bagi sehelai rekaan itu bernilai £51.67 (RM280.61).